Соғлиқни сақлаш вазирлиги: ЮРТИМИЗ ТРАВМАТОЛОГИЯ ЙЎНАЛИШИДА ЯНА БИР ЯНГИ ЭНДОПРОТЕЗЛАШ АМАЛИЁТИ ҚЎЛЛАНИЛМОҚДА Бош сахифа\nМаълумки, шу кунга қадар тиббиётимизда чаноқ сон бўғимини эндопротезлаш амалиётининг айрим турлари, жумладан, тоталь ҳамда ревизион усулларидан фойдаланиб келинар эди. Эндиликда эса, улар сирасига чаноқ-сон бўғимини биполяр эндопротезлаш усули ҳам қўшилди. Бу усулнинг ноёблиги шундаки, бунда бўғим очилгандан сўнг унинг айнан шикастланган сон суяги қисмигина олиб ташланиб, ўрнига эндопротез қўйилади. Яъни, эндопротез қўйиладиган қисмнинг ўлчамлари олиниб, бўғимнинг чаноқ-сон қисмига тегмаган ҳолда, махсус керамик ёки металдан ишланган эндопротез ускунасини чаноқ-сон косаси ичига эркин ҳаракатланадиган қилиб ўрнатилади.\n— Энди эса бунга ҳожат қолмади, — дейди 1-Республика клиник шифохонаси шифокори, тиббиёт фалсафаси профессори Камолхўжа Эшназаров. — Боиси ушбу усул орқали ҳам вақт, ҳам маблағ тежалади. Жумладан, ушбу амалиёт ўзининг бор йўғи 45 дақиқагина давом этиши билан ҳам ажралиб туради. Борди-ю, беморнинг умумий аҳволи яхши бўлиб, амалиёт жараёнидаги иштирок этувчи шифокор-ходимлар гуруҳи тажрибали бўлса, унда операция 30 дақиқада ҳам якунланиши мумкин.Табиийки, бунда бемор ортиқча қон йўқотиш ҳолатидан азият чекмайди. Шунингдек, тананинг кесилган қисмидаги кесма узунлиги 7-8 сантиметрни ташкил этади. Энг муҳими эса, шундай мураккаб амалиётдан сўнг бемор қисқа вақт оралиғида оёққа туриб, юра бошлайди, операциянинг бешинчи кунида эса уйига рухсат берилади. Бу дунё тиббиётида камдан-кам ҳолатлардагина кузатилади.\n— Эндопротезлаш амалиётининг дунё тан олган ушбу усули жаҳоннинг саноқли мамлакатларидагина амалга оширилади, — дейди 1-Республика клиник шифохонаси шифокори, тиббиёт фалсафаси профессори Камолхўжа Эшназаров. — Жумладан, АҚШ, Германия, Туркия, Япония, Жанубий Корея сингари тиббиёти ривожланган давлатлар бу йўналишда етакчилардан ҳисобланишади. Илғор усул, замонавий технология ва инновациялардан кенг фойдаланган ҳолда ўтказилиб келинаётган мазкур амалиёт мана тўрт ойдан буён шифохонамизда ҳам қўлланилмоқда. Муассасамизнинг бир гуруҳ ходимлари билан биргаликда Жанубий Кореянинг Ёнсей ва Чоннам университетларида малака ошириб қайтдик. У ерда биполяр эндопротезлаш амалиётининг кенг имкониятлари, замонавий технологиялар ёрдамида тез ва осон равишда бажариладиган усулларни ўргандик.


«Оммавий очарчилик!». Жанубий Судандаги вазият кескин ёмонлашди – КУН УЗ\nГлавная / Жахон / «Оммавий очарчилик!». Жанубий Судандаги вазият кескин ёмонлашди\n14.12.2017\tЖахон Comments Off on «Оммавий очарчилик!». Жанубий Судандаги вазият кескин ёмонлашди 135 Показы\nБМТ 13 декабрь куни давлатларни Жанубий Суданнинг олти миллионлик ахолисига инсонпарварлик ёрдами курсатишга 1,72 миллиард доллар ажратишга чакирди. Бу ер 2013 йилдан бери конли тукнашувлар гирдобида колган. Бу хакда бутунжахон ташкилоти бош котибининг расмий вакили уринбосари Фархон Хак журналистларга хабар берди.\n“БМТнинг гуманитар масалаларни мувофиклаштириш буйича бошкармаси бугун 2018 йилда Жанубий Судандаги можаро, одамларнинг оммавий кучиши, очарчилик ва иктисодий вазиятнинг ёмонлашиши туфайли жабр курган олти миллион инсонга хаётий мухим ёрдам курсатиш учун 1,72 миллиард доллар йигилиши хакида эълон килди”, – дея айтиб утди у. Унинг сузларига кура, можаро давом этаётган 4 йил ичида тахминан 4 млн инсон уз уйини тарк этишга мажбур булди, улардан 2 миллиони кушни давлатларга кочиб чикиб кетди. Бундан ташкари, мамлакатнинг баъзи туманларида оммавий очарчилик хавфи бор, у тезкор харакатларни талаб килади, дея таъкидлаб утди Хак.\n2017 йилда Жанубий Судандаги инкироз буйича гуманитар харакатлар режаси 1,6 млрд долларга бахоланди. БМТ декабрь ойининг бошига келиб талаб этилган маблагларнинг тахминан 70 фоизини олди.\nЖанубий Судандаги вазият 2016 йилнинг 7 июль куни янада кескинлашди – мамлакат мустакиллигининг беш йиллигига икки кун колганида. Тинч келишув имзоланганига карамай, пойтахтда президент Салва Киир ва унинг уринбосари Риека Машар тарафдорлари уртасида тукнашувлар давом этди. Жубада жойлаштирилган БМТ тинчликпарвар кучлари эса, тинч ахоли вакилларига нисбатан зуравонлик холатларининг олдини олишмади, буни бутунжахон ташкилоти котибияти томонидан утказилган ички суриштирув хам тасдиклади.\nБМТ бош котибининг гуманитар масалалар буйича уринбосари Марк Лоукок 7 декабрь куни Хавфсизлик Кенгаши йигилишида чикиш килиб, 2018 йилнинг бошида мамлакатнинг 7 млн ахолиси озик-овкат ёрдамига мухтож булишини хабар берди. У Хавфсизлик Кенгашини можаро томонларига босим утказиш ва улардан халкаро гуманитар хукукни хурмат килишга эришишга чакирди.\nПред. Оила жанг майдони эмас\nСледующая 60 млрд доллар. Disney жуда йирик ва кутилмаган харидга якин


10:58 / 17.05.2017\nКун.uz таҳририяти мухбирлари Наманган вилоятига сафар чоғида Чортоқ туманида ҳам бўлди. Ходимлар туманда катта қурилиш ва ободонлаштириш лойиҳаларининг бошланганига, эзгу амалларнинг ҳаётдаги аксига, кўнгли ғубордан холи, андишаси тоғлардан баланд инсонлар борлигига гувоҳ бўлишди.\nХусусан, жамоа йўл-йўлакай қишлоқ врачлик пунктида учратган бир ҳамширанинг кўз ёшлари сабаб Чортоқ тумани Қорабоғ маҳалла фуқаролар йиғинида истиқомат қилувчи Норбоев Абдураҳмон отанинг хонадонига боришди. Бир умр “Чортоқ” дам олиш санаторийсида жисмоний тарбиядан мураббийлик қилган бу инсон тақдирида аянчли синов ҳам бор экан. Оёғига ёпишган дард охир-оқибат бу инсонни шу кўйга солди.\n“Кўчага чиқа олмайман, фақат ўтираман. Аравага ўтириб, болалар ёрдамида кўчага чиқаман. 2015 йили пенсияга чиққанман. 2016 йилдан бошлаб оёқ шу аҳволда”, - дейди отахон.\nУнинг айтишича, олти ўғил фарзанди бор. “Учтасини чиқарганман. Ҳозир икки келиним, бир уйланмаган ўғлим билан ўтирибман. Ер масаласида қийналиб қолганмиз. Уйимизнинг олд томонида ер бор. Маҳаллада яшовчилардан ўн киши қўл қўйиб берган, розимиз деб. Бир-икки қаршилар ҳам бор”.\nЧортоқ тумани ҳокими ўринбосари Аброр Дадамирзаев эса Абдураҳмон отани ҳам моддий, ҳам маънавий томонидан қўллаб-қувватлаш кераклигини таъкидлади. У шунингдек, отахонга даволаниши учун бепул йўлланма бериш, ер масаласи эса ижтимоий нуқтаи назардан, қонун доирасида ҳал қилинишини ҳам айтиб ўтди.\nТуман ҳокими ўринбосари кўп ўтмай ўз берган ваъдаларини бажарди – Абдураҳмон отага қўшимча нафақа пули тайинланибди, даволаниши учун йўлланма, яна юриши учун керак бўладиган жиҳозларга буюртма берилибди.\nОтахоннинг катта ташвишларидан бири ечимини топди – фарзандларига яхши ният билан уй қуриш учун ер ажратилди.\nНамангандаги бир отахонни анча вақтдан бери қийнаб келган муаммо туман ҳокими ўринбосари аралашгачгина ҳал бўлди. Бироқ, бунгача мутасадди ташкилотлар, маҳалла раиси қаерга қараган экан? Саволлар ҳар доимгидек кўп... Энг муҳими эса, бир муаммо ҳал этилганида.


Интервью. Қудратилло Абдуқаҳҳоров чемпионлик жанги, ҳаваскор боксчиларимиз, пиар ва бошқа масалалар ҳақида (матнли) / CHAMPIONAT.asia\n12:59Пеп Гвардиола: "Футболчиларни ўйлайдиганлар борми?!" 0 12:46"Сити" ва "Бенфика" ҳимоячиларини алмаштиради 2 12:29Дест душанба куни "Барселона" учун тиббий кўрикдан ўтади 1 12:14Кариус Германия жамоасида ўйнайди 1 11:58Конте: "Яхши таклиф тушса, Шкриньярни сотиб юборишимиз мумкин" 1 11:44Рамос: "Ҳакам яхши ишлашга ҳаракат қилди, бироқ ҳолис бўла олмади" 10 11:25Абрахам Лэмпард танаффусда нима деганини айтди 8 10:50Зидан: "Ҳакамларнинг ишини баҳоламайман, "Реал" бундан-да яхшироқ бўла олади" 1 10:22Бензема ЛаЛига ассистентлари рўйхатида 3-ўринга чиқиб олди 6 10:05UFC. Иккита жангда нокаут, Зубайра эса тўлиқ жанг ўтказди 0 09:41Coca Cola Суперлига. Бугун "Бунёдкор" Қўқонда меҳмон, Муборакда "Машъал" "Сурхон" билан ўйнайди 6 09:20Драган Черан: "Янги тарихни яратишдан бахтиёрмиз" 23 08:55Лэмпард: “Икки очко йўқотдик, бу биз учун катта дарс бўлди” 8 08:35ЛаЛига. "Бетис" - "Реал Мадрид" 2:3 0 08:35Видал “Интер” сафида дебют қилди 2\nИнтервью. Қудратилло Абдуқаҳҳоров чемпионлик жанги, ҳаваскор боксчиларимиз, пиар ва бошқа масалалар ҳақида (матнли)\n14 янв 20:00\nЎзбекистонлик профессионал боксчилар ичида энг юқори рейтингга эга Қудратилло Абдуқаҳҳоров www.olamsport.com сайтига интервью берди.\nИнтервью видеосини УШБУ САҲИФАда томоша қилинг.\n-Айни пайтда юртимизда машғулотлар олиб бормоқдасиз. Бу жараён қандай давом этмоқда?\n-Чемпионлик жангига ўз юртимизда, Тошкентда тайёргарлик кўряпман. Ҳозирча асосан кучга ишлаяпман. Насиб қилса 22 февралда жанг ўтказмоқчиман. Бу расман аниқ бўлса, АҚШга жўнаб кетаман ва ўша ерда тайёргарликни давом эттираман.\n-Тарқалган маълумотларга кўра, россиялик Сергей Липенецга қарши жанг қилишингиз мумкин. Бу маълумот қаердан пайдо бўлди? Чунки, сиз шундоқ ҳам IBF камари учун Эррол Спенсга қарши жанг қилишингиз лозим эди. Чунки, рейтингда биринчи ўриндасиз.\n-Дарҳақиқат, айни пайтда рейтингда биринчи ўринни эгаллаб турибман. Чунки, япониялик Кейта Обара билан жанг қилганимдан сўнг, ғолиб боксчи IBF камари учун рингга кўтарилиши лозим эди. Аммо, у орада вақтни чўзиб юрди. Кейин автофалокатга учради. Ҳозир ҳам унинг қачон рингга қайтиши аниқ эмас. Унгача россиялик Сергей Липенец билан вақтинчалик чемпионлик камари учун жанг қилишимиз мумкин. Ушбу жангда ким ютса, Эррол Спенс билан жанг қилади.\n-Демак, "Top Rank" ушбу жанг учун ҳаракат қилади. Сиз ушбу компания билан учта жанг учун шартнома имзолагандингиз. Обара, Коллазо ва учинчи чемпионлик жанги учун. Табиийки, ушбу ҳолатда "Top Rank"...\nИнтервьюнинг тўлиқ қисмини ушбу саҳифада ўқинг > > > Интервью. Қудратилло Абдуқаҳҳоров чемпионлик жанги, ҳаваскор боксчиларимиз, пиар ва бошқа масалалар ҳақида (матнли)\nUFC. Иккита жангда нокаут, Зубайра эса тўлиқ жанг ўтказди 0\nOlamsport: Face-to-face маросимида уришиб кетишди, Зубайра Тухугов вазн меъёрини бажара олмади ва бошқа хабарлар 1\nEplmanager.com. Бугун "Open Asia Championship V" совринли лигаси старт олади 7\nOlamsport: Чимаев билан жанг қилишни исташмаяпти, Ўзбекистонда ММА турнири ва бошқа хабарлар 1\n"Йил жанги"га даъвогар тўқнашув учун ПРЕВЬЮ 0\nEplmanager.com. Эртага "Open Asia Championship V" совринли лигаси старт олади 2\nOlamsport: Майк Тайсон Жошуа билан жанг ўтказмоқчи, UFC 253 турнирининг тўлиқ карди ва бошқа хабарлар 0


“Дўппи тикдим¸ ипаклари тиллодан”\n18 ëшида “Дўппи тикдим” қўшиғини ижро этганидан сўнг¸ Клара Жалилованинг шуҳратига шуҳрат қўшилди.\n“Таниш қўшиқлар” саҳифаси кўпчилигимизга болаликданоқ ëд бўлиб кетган "Дўппи тикдим" қўшиғи тарихи¸ уни куйлаган санъаткор Клара Жалилова ижодига бағишланади.\nДўппи тикдим, ипаклари тиллодан¸\nИпаклари деманг, зари тиллодан¸\nЖило берсам гулларига¸ жило берсам гулларига¸\nКўзинг олур безаклари тиллодан.\nБундан 50 йил муқаддам ана шу қўшиқ, “Мафтунингман” кинофильмида биринчи бор янграганда, миллионлаб ўзбеклар ушбу қўшиққа ва унинг ширали овозли соҳибасига ғойибона ошиқ бўлиб қолган эдилар.\nЎзбекистонда хизмат кўрсатган артист Клара Жалилова билан бугун ана шу қўшиқ тарихи ҳақида суҳбатлашамиз.\nОзодлик: Шу қўшиқни ижро этганингизда неча ëшда эдингиз?\nКлара Жалилова: 18 ëшда эдим.\nОзодлик: У пайтда ўқирмидингиз ë ишлармидингиз?\nКлара Жалилова: Мен у пайтда филармонияда ишлар эдим ва машҳур бўлиб кетган эдим. Ундан олдин жуда ҳам машҳур бўлганман. Саҳнага 1955 йилда келганман. 1957 йилда бутун жаҳон ëшлари фестивалининг лауреати бўлиб¸ иккита олтин медал олганман. Ҳамма мафтун бўлгандан кейин менинг биографиямни “Мафтунингман” фильмига Туроб Тўла ëзган.\nОзодлик: Бу қўшиқ қандай яратилган?\nКлара Жалилова: Бу қўшиқ “Мафтунингман” фильмида мен учун¸ менинг овозим учун ëзилган. Мен ўзи артелдан чиққанман. Кинода ҳам биласизку артел. Менинг дадам бухоролик бўлганлар. Шунинг учун бу фильмда менга тааллуқли ҳамма нарсани менинг ҳаëтимдан келиб чиқиб ëзишган. Унинг мусиқасини Мутал Бурҳонов ëзган.\nОзодлик: Қаранг бу қўшиқ жуда ҳам бир сеҳрли қўшиқда. Орадан 50 йил ўтган бўлса ҳам шу қўшиқни эшитган пайтда одамнинг кўнглида аллақандай тароват¸ хушнудлик пайдо бўлади.\nКлара Жалилова: Мен бу фильмда ўйнаганимда ëш эдим. Йиллар ўтган бўлса ҳам ҳозир 7 ëшдан 70 ëшгача одамлар бу қўшиқни куйлайди. Бозорга кирсангиз айтмаган инсон йўқ¸ боғчага борсангиз айтмаган бола йўқ¸ мактабга борсангиз шу қўшиқни айтиб ўйнамаган бола йўқ. Бу одамларни шунчалик сеҳрлаган.\nҲозир энди ëшларимизнинг айтаëтган ашулаларини эшитсангиз на маъно бор¸ на овоз бор. Эски ашулаларни эшитсангиз умуман бошқа оламга тушиб қолгандай бўласиз. Буларни эшитганингизда “Наҳотки шунақа ашулалар бўлган” деб юрагингиз чиқиб кетади бу ëққа.\nБошқаларда ҳам шундай ашулалар бўлган. Нимага ҳозирги кунда бошқача бўлиши керак¸ деган савол ҳам туғиладида биласизми. Лекин булар ҳам ўтиб кетади.\nОзодлик: Бу қўшиғингизни ëш эстарада хонандаси Дилноза Исмияминова ҳам ижро этди.\nКлара Жалилова: Дилноза ҳам айтди¸ 5 яшар қиз Хадича ҳам айтди. Яна бошқалар ҳам айтган. Мен бундан жуда ҳам хурсандман. Райҳон Ғаниева сал бузиброқ айтди.\nҲақиқатан жуда сеҳрли қўшиқ. Бу қўшиқни ўзим эшитсам¸ йиғлайман. Олдинги ҳаëтнинг ҳамма нарсасини кўзингизнинг олдидан ўтказадида бу қўшиқ. Менинг радиода 130 та қўшиғим бор. Ҳамма тилларда куйлаганман мен.\nБиласизми¸ бирданига ашула айт деса¸ овоз яхши чиқмайди. Ярим соат ашула айтгандан кейин овоз ўзига келади. Лекин Худога шукур овозим яхши. Овозимни ҳамма мақтайди Худога шукур.\nОзодлик: Клара опа¸ бир унвонларни ҳам санаб ўтинг.\nКлара Жалилова: Э укажон¸ мен Ўзбекистонда хизмат кўрсатган артист бўлиб қолганман.\nОзодлик: Халқ артисти беришмадими?\nКлара Жалилова: Аллақачон халқ артисти бўлишим керак эдию... Укажон энди қўллаб-қувватловчим бўлмади¸ нима қилай? Лекин роса хизмат қилдим. Сизлар энди ëзсангизлар¸ нима қилсангизлар.\nБуни Каримов билмайди-да. Каримов мени жуда яхши кўради. Агар Каримов буни эшитса¸ “Наҳотки шунча хизмат кўрсатган одамда халқ артисти унвони йўқ” деб хафа ҳам бўлиб кетади. Уларнинг олдига ҳам чиқа олмаяпман. Лекин халқнинг ичида халқ артистидан ҳам улуғман.\nОзодлик: Сиз барибир халқнинг кўнглидасиз. Энг улуғи мана шу.\nКлара Жалилова: Мен халқнинг қалбида қолган артистман. Менинг энг фахрланадиган нарсам шу. Менинг машинам йўқ¸ участкам йўқ¸ лекин мени қалбидан севадиган¸ ардоқлайдиган катта-кичик ихлосмандларим бор. Ишонасизми кўчада юра олмайман.\nБолаларим билан бозор қилишга чиқадиган бўлсам¸ болаларим туравериб охири қочиб кетишади. Шу халқ мени қўймайди. Ҳамманинг мен билан гаплашгиси келади. Худога беададлар шукур. Оллоҳ мени шунчалик қилганига шукур.\nОзодлик: Ҳозирги кунда нима иш билан машғулсиз?\nКлара Жалилова: Ҳозир 71 га кирдим. Биринчи ижодим¸ нима десам бўлади¸ намозхонман. Менга энг керакли нарса ўша энди. Бир-икки йил олдин иккита кинода ўйнадим. Обид ака билан “Анора” деган фильмда ўйнадим. Мени кўп чақириб туришади. Лекин мен қандайдир нарсаларни сабаб қилиб туриб¸ боришни хоҳламайман. Энди қаридимми¸ билмадим.\nОзодлик: Суҳбар учун ташаккур Клара опа.\nКлара Жалилова: Илоҳим юртимизда тинчлик бўлсин. Худога шукур мана тинчлик. Энг бахтли тарафимиз юртимизда тинчлик.\nИпаклари деманг¸ зари тиллодан¸\nКўзинг оташига олма уни лола¸\nДил жони билан нола қилур нола¸\nДил жони ила куйла гўзал лола.\nДил пора йигит¸ ëра йигит¸\nКуйла дилим санда.\nЯна куйла баланд¸ куйла баланд¸\nОчса дилим зора.


Абдулла Орипов ҳаётлик вақтида ўз ўлими ҳақида ёзган шеъри эълон қилинди » Ўзбекистон янгиликлари – Zamin.uz\n6 ноябрь куни шоир Аҳад Қаюм ўзининг Instagram’даги саҳифаси орқали марҳум шоир Абдулла Орипов ҳаётлик чоғида ёзган шеърини омма эътиборига ҳавола қилди. Унинг маълум қилишича, бу шеърни эшитгач, шоирнинг дўстлари ва фарзандлари уни эълон қилмасликка аҳд қилишган. Ушбу шеърда шоир, ўз ўлими ҳақида ёзганди. Бу ҳақда Qalampir.uz хабар берди.\n“Абдулла Орипов бу шеърни ёзиб, ўқиб берганларида ёнидаги дўстлари, болалари ҳўнг-ҳўнг йиғлаган эдилар. Ҳатто бу шеърни эълон қилмаймиз, деб туриб олгандик. Начора, мана, эълон ҳам қилдик. Минг афсус...” дея Аҳад Қаюм марҳум шоир Абдулла Ориповнинг “Чидайсан, болам” шеърини эълон қилган.\nБўғзимда “Нега?”, деб қотди бир хитоб,\nЭслатиб ўтамиз, Абдулла Орипов 5 ноябрь куни АҚШнинг Хьюстон штатидаги шифохонада вафот этди. Унинг жасади ортилган самолёт бугун, 7 ноябрь куни АҚШдан Ўзбекистонга келиб қўнади. 8 ноябрь куни элимиз суйган шоир, Ўзбекистон Қаҳрамони, Ўзбекистон халқ шоири, давлат ва жамоат арбоби, мамлакат мадҳияси муаллифи Абдулла Орипов “Чиғатой” қабристонига дафн этилиши кутилмоқда.\nТеглар: чоғида чорлар Ҳатто Аҳад эълон қилдик


“Зарафшан”ми ёки “Зарафшон” - Халқ сўзи\n13:35 10 Май 2019 Жамият\nКекса авлод вакиллари, ўтган асрнинг етмишинчи, саксонинчи йилларидаги собиқ шўролар даврида шов-шувларга сабаб бўлган икки воқеани яхши эслашади. Бири авар шоири Расул Ҳамзатовнинг “Менинг Доғистоним” асари эди. У, кам сонли аҳоли яшайдиган авар тилини ҳар қандай камситишу тақиқлардан шу қадар мардона ҳимоя қилдики, халқнинг онага, тилга, бебаҳо қадриятларга бўлган эҳтиромини жонли чизгилар билан кўрсатиб, жамоатчилик олқишига сазовор бўлганди.\nИккинчиси, Ўлжас Сулаймоннинг “Минг бир сўз” этимология луғати эди. У этимологиядаги янги усул билан, дунёнинг турли тил оилаларига киритилган инсониятнинг энг қадимги сўзларининг келиб чиқишини қайта тикламоқчи эди. Қозоқ адиби ўз луғати устида туркий тилнинг қадимийлиги ва жозибадорлигини, Қозоғистонда руслаштириш кучайган бир пайтда,бутун оламга намойиш эта олди. Шу боис, ҳар иккаласи ҳам, ўз даврида жамоатчилик томонидан чуқур эътироф этилгани учун, жазоланишдан омон қолди.\nНеча асрлар аввал, она тилимизни Ҳазрати Алишер Навоий камситишу маломатлардан ҳимоя қилиб, тилнинг софлигини сақлаш учун ҳайқирган эди. Назаримда биз, улуғ боболаримиз билан фахрланишни боплаймизу, уларга муносиб бўлишни унутиб қўяётганга ўхшаймиз. Яқинда Иштихон туманидаги кўчалардан бирида, пештоқига зарҳал ҳарфлар билан “Мы открились” лавҳаси осилган сомсахона ёнида тўхтадим. Рости, сомса ейиш учун эмас, русийзабон аҳоли деярли бўлмаган жойдаги русча чорловдан ажабланиб тўхтадим.\n- Здраствуйте, самса по чём, - дедим синаш учун, қўлини кўксига қўйиб, тавозе кўрсатаётган сомсапаз йигитга.\n- Ие, сиз ахир ўзбексизку дейди, ҳайратланган шоввоз...\nКасб тақозоси билан кўп жойларда бўлганман. Масалан, Бухорога зиёратга кетаётганимда Навоий вилоятининг халқаро аэропорти яқинидаги беш юлдузли меҳмонхона тепасидаги “Зарафшан” ёзуви узоқ йиллардан бери тургани ажаблантирди. Уни ҳоким ҳам, олим ҳам, ҳатто ношир ҳам кўради. Лекин ҳеч ким буни “Зарафшан эмас, Зарафшон деб ёз” демайди. Хоразм йўлидаги “Город Газли” ёзувини ўзбекчалаштириш ҳеч кимнинг ҳаёлига ҳам келмаса керак. Бу каби мисоллардан минглаб келтиришим мумкин.\nАфсуски, ҳанузгача кўпгина ташкилот ва корхоналардаги ҳужжатлар русча юритилиб, “Ўзбекистон Республикасининг Давлат тили тўғрисида”ги Қонун талаблари қўпол равишда бузилмоқда ва ҳатто айримларининг расмий электрон саҳифаларида бирорта ўзбекча жумлани топа олмайсиз. “Ўзбекэнерго”, “Ўзбекнефтегаз” каби илғор тизимлардан маълумот олсангиз, уни ўзбекчага ўгириш учун аниқ тилмоч қидириб қоласиз. Ҳамон Тошкентдаги Сирғали - Сергели, Фарғонадаги Қиргулини Киргели деб атаймиз. Бу кўникма лоқайдликми ёки тилга хиёнат?\nХайриятки, она-тилимизнинг илдизи бақувват экан. Улкан қоядек, не-не бўҳтону маломатларга бардош берди. Унга бир пайтлар ниғизлаб киритилган область, район сингари сўзлар луғатимизни аллақачон тарк этди. Лекин ҳали замон, бу тилда ғализ гаплашишдан тийила олмаяпмиз...\nСамарқанд шаҳрини қайта реконструкция қилиш пайтида, мутасаддилар ўзбек тили ҳақидаги қонунни ҳам эслаб қолишди. Шаҳар кўчалари номлари, корхона, ташкилот пештоқларидаги ёзувлар ўзбекчалаштирилди. Бу Қонун талаблари доирасидаги дастлабки хайрли ишлар эди. Лекин бу иш давом эттирилмади. Яъни бошқа вилоятлар ва Тошкент шаҳрининг айрим жойларидаги ёзувлар “эски тос, эски ҳаммом”лигича қолаверди.\nХуллас, юртни, элни севишни тилга эътиқоддан, эътибордан бошлаш керак. Бу гап ўтган асрнинг тўқсон биринчи йилларида эмас, айнан бугун матбуот саҳифаларига кўчаётгани бежиз эмас. Демак, она-тилимиз эврилишлар остонасида турибди. Бугун, тилимизга бўлаётган муносабат ҳар биримизни чуқур ўйлантириши, ўзбекона дўппимизни бошдан олиб, яна бир карра мулоҳаза қилишга, ўзлигимизни англашга мажбур этиши керак. Шундай эмасми?


Миллий гвардия бўйича Қонунда қандай янгиликлар ўрин олган?\nAdmin 04,12-2020 742\nЎзбекистон Республикаси Миллий гвардиясининг фаолиятини тартибга солишдан иборат.\nМиллий гвардия Ўзбекистон Республикаси Қуролли Кучлари қўшинларининг жамоат хавфсизлигини таъминлаш ва ҳуқуқбузарликлар профилактикаси соҳасида ҳуқуқни муҳофаза қилишга доир айрим вазифаларга эга бўлган махсус туридир.\nЖисмоний ва юридик шахсларнинг ҳуқуқлари, эркинликлари ва манфаатларини ҳимоя қилиш Миллий гвардиянинг асосий вазифаларидан бири ҳисобланади.\nМиллий гвардия қўриқлаш фаолияти соҳасидаги давлат сиёсатини амалга оширади.\nМиллий гвардия ўз ваколатларини ҳар қандай давлат органлари, бошқа ташкилотлар ва мансабдор шахслардан мустақил равишда, фақат қонунга бўйсунган ҳолда амалга оширади.\nМиллий гвардия органлари:\nМиллий гвардиянинг марказий девони;\nМиллий гвардиянинг Қорақалпоғистон Республикаси, вилоятлар ва Тошкент шаҳри бўйича бошқармалари;\nтаълим ва тиббиёт муассасалари.\nМиллий гвардия бевосита Президентга бўйсунади ва унга ҳисобдордир.\nМиллий гвардияга Президент томонидан лавозимга тайинланадиган ва лавозимидан озод этиладиган Миллий гвардия қўмондони раҳбарлик қилади. Миллий гвардия қўмондони мақомига кўра вазирга тенглаштирилади.\nМиллий гвардияга ҳарбий хизматга тегишли маълумотга эга бўлган, соғлиғининг ҳолатига ва жисмоний тайёргарлигига кўра Миллий гвардия ҳарбий хизматчисининг хизмат мажбуриятларини бажаришга қодир бўлган Ўзбекистон фуқаролари қабул қилинади.\nХизматга 18 ёшдан 30 ёшгача бўлган ва 30 ёшдаги фуқаролар Президент томонидан тасдиқланадиган Миллий гвардия ходимларининг хизматни ўташ тартиби тўғрисидаги низомга мувофиқ қабул қилинади.\nМиллий гвардия ходими лавозимига қабул қилинган шахслар учун дастлабки синов муддати 3 ойдан ортиқ бўлиши мумкин эмас.\nМиллий гвардияда хизматда бўлишнинг чекланган ёши сафдорлар ва сержантлар таркиби ходимлари учун 50 ёшни, офицерлар таркиби учун — 55 ёшни (генераллар учун — 60 ёшни), аёллар учун эса (мавжуд махсус унвонидан қатъи назар) — 50 ёшни ташкил этади.\nМиллий гвардиянинг юксак касбий тайёргарликка, эгаллаб турган лавозимида иш тажрибасига эга бўлган ва соғлиғининг ҳолатига кўра ҳарбий хизматни ўташга яроқли ҳарбий хизматчиларнинг хизмат муддати Миллий гвардия қўмондони томонидан ушбу ходимларнинг розилиги билан 5 йилгача, Миллий гвардиянинг таълим муассасаларида профессор-ўқитувчилик лавозимларини эгаллаб турган ва илмий даражага ёки илмий унвонга эга бўлган шахсларга эса 10 йилгача бўлган муддатга узайтирилиши мумкин.\nМиллий гвардия ҳарбий хизматчисининг қонуний талаблари барча давлат органлари, бошқа ташкилотлар, мансабдор шахслар ва фуқаролар томонидан бажарилиши шарт.\nМиллий гвардия ходимлари учун иш вақти ҳафтасига 40 соатдан ошмаслиги керак.\nМиллий гвардия ходимлари хизматни ўташга кучайтирилган ёки суткалик режимга жорий қилиниши мумкин.\nКучайтирилган режим – кунига иш вақтидан ташқари 4 соатдан ошмайдиган иш белгиланган режим.\nСуткалик режим – хизматни ўташ жойида уч маҳал бепул овқатланган ҳолда хизматни суткалик ўташ белгиланган режим.\nМиллий гвардия ходимларига 30 календарь кундан иборат ҳақ тўланадиган йиллик таътил берилади, асосий таътилга қўшимча тарзда таътилни ўтказиш жойига бориш ва қайтиш учун 3 кундан ошмайдиган вақт ҳам берилади.\nМиллий гвардиянинг ҳарбий хизматчилари ўзига бириктирилган ўқотар қурол ва махсус воситаларни хизмат мажбуриятларини бажариш чоғида олиб юриш, сақлаш, жисмоний куч ишлатиш, махсус воситаларни ҳамда ўқотар қуролни қўллаш ҳуқуқига фақат қонунда назарда тутилган ҳолларда ва тартибда эга бўлади.\nМиллий гвардиянинг ҳарбий хизматчиларини ижтимоий ҳимоя қилиш қуйидагилар орқали таъминланади:\nпул таъминотини тўлаш;\nҚонун расмий эълон қилинган кундан эътиборан 6 ой ўтгач кучга киради.\nМанба: “hudud24.uz” ахборот-таҳлилий сайти


Россия авиаташувчиси ҳақида видеолавҳа\nРоссия тарихида биринчи бор жанговор операцияда иштирок этаётган авиаташувчи "Адмирал Кузнецов" қандай хизмат қилаётгани намойиш этилди. 15.11.2016, Sputnik Ўзбекистон\n19:03 15.11.2016 (янгиланди: 03:06 16.11.2016)\n© navy-korabel.livejournal.comАвианосец "Адмирал Кузнецов"\nРоссия тарихида биринчи бор жанговор операцияда иштирок этаётган авиаташувчи "Адмирал Кузнецов" қандай хизмат қилаётгани намойиш этилди.\nТОШКЕНТ, 15 ноя — Sputnik. Россия Мудофаа вазирлиги "Адмирал Кузнецов" авиаташувчиси Ўрта Ер денгизида қандай хизмат қилаётганини намойиш қилди.\nЭслатиб ўтамиз, бу Россия тарихида ҳарбий авиаташувчи биринчи бор жанговар операцияда иштирок этмоқда. Авиаташувчи "Адмирал Кузнецов" палубасидан Су-33 самолётлари Сурия ҳудудида жойлашган ИДга зарба бера бошлади.\n"Нишонлар олдиндан белгилаб олинган эди: уларнинг аксарияти бу — қурол-яроғ омборлари, жангари тўдалари ва оммавий қирғин қуроллари ишлаб чиқаришга мослашган заводлардир", — деди Мудофаа вазири.\nВазирнинг сўзларига қараганда айнан ушбу ҳудудга олдин Россиянинг кимёвий, бактереологик ва бошқа заҳарловчи моддалардан ҳимоя қилиш қўшнларининг катта гуруҳи йўналтирилган эди. Бунга сабаб охирги вақтларда ИД террорчиларининг ҳукумат қўшнлари ва тинч аҳолига қарши заҳарли моддалар билан тўлдирилган снарядлардан фойдалангани бўлган.\nАдмирал Кузнецов — узунлиги 305 метр, кенглиги 70 метрли умумий майдони 14,8 кв.км. бўлган палубага эга. Авиаташувчида самолётлар учиши учун уч йўлак мавжуд, улардан иккитасининг узунлиги 105 метр, биттаси 195 метр. Палубада бир вақтнинг ўзида 12та ҳарбий самолёт ва 5-6 вертолёт жойлаштирилиши мумкин. Ундан ташқари авиаташувчи ангарида (трюм) 20 та ҳарбий самолёт қанотлари тахланган ҳолда жойлаштирилиши мумкин.


Журналист Жанубий Кореяга мағлубият сабабларини излади\n21:56 / 15.11.2016\nЎзбекистон терма жамоасининг 2018 йилги Жаҳон чемпионати саралашидаги муҳим ўйинда Жанубий Корея терма жамоасидан енгилиши резонанс келтириб чиқармоқда. «Трибуна.uz» сайти блогери бу ўйинни таҳлил қилиб, икки терма жамоа мураббийларининг ҳаракатларини баҳолади.\n«Ўйинга аниқ режа асосида тушамиз». Бу гапни Самвел Бабаян Жанубий Корея терма жамоасига қарши ўйин олдидан айтиб ўтганди. Умуман аниқ режанинг қандай эканини билиш учун америка очиш шарт эмасди. Ўзбекистон эплаганича бор эътиборини ҳимояга қаратади. Ўхшаб қолса қарши ҳужумда омадини излаб кўради.\nСеулдаги ўйин сценарийси бошида Бабаян ўйлаганидек кечди. Унинг шогирдлари бор эътиборини ҳимояга қаратди. Яратилган биргина вазиятдан унумли фойдаланди. Барчаси умид қилинганидек (кутилганидек дейиш Кореяга нисбатан ҳурматсизлик бўлса керак, ҳар холда). Футбол тарихини титкиласак кўп-а худди шунақа футбол билан ҳам ғалаба қозониб кетган жамоалар. Бутун Евро-2004ни шунақа тарзда ўтказган Реххагелнинг Греция терма жамоаси, «Ноу Камп»да фантастикани реал ҳаётга айлантира олган Қурбон Бердиевнинг «Рубин»и. Моуриньо ва «Интер» (албатта!). Бу ўринда «жабрдийда» ролини ўйнаган ўша жамоаларни Жанубий Кореяга тенглаштириш балки унчалик ҳам тўғри эмасдир, лекин ўйин давомида терма жамоамиз кўрсатган футбол қайсидир маънода ўша юқорида санаган қаҳрамонларнинг ўша ғалабаларига асос бўлган тактикасига ўхшаб кетарди (келинг, иккала томон савиясини шу нисбатда бўлиб кўрамиз). Марат Бикмаев гол урганидан кейин, «нимага Кореяни меҳмонда ютмаслигимиз керак экан» деган ўй сизда ҳам ўтгани рост тўғрими? Ўша Бабаяннинг аниқ режаси билан ҳам натижага умид қилишга тўлиқ ҳаққимиз бор эди. Лекин барибир биз «Рубин» эмаслигимиз, Бабаян эса Қурбон Бердиев эмаслиги кўриниб қолди. Хўш қайси сабаблар бизга ўша умидларимиз амалга ошишига тўсқинлик қилди? Фикрларимни санаб ўтишга ҳаракат қиламан.\nФутбол машғулотининг энг таниқли ўйинларидан бири «квадрат»да энг кўп кучни ким сарфлайди? Албатта ўртага тушволиб тўпни овлашга уринаётган таъқибчи. Одатда тўпни эгаллаб турган жамоа (гуруҳ) деярли ҳаракатланмайди ва жисмоний жиҳатдан толиқмайди. Оддий ўзимизнинг жисмоний тарбия арифметикаси. Ўйиннинг бошиданоқ Жанубий Корея тўпни тотал устунлик билан назорат қилиши кўриниб қолди. Ўзбекистон терма жамоаси эса тўпсиз ҳаракатланиши керак эди. Тўпсиз ҳаракат дегани худди ўша квадрат ўйинидаги «овчи»нинг ишини такрорлаш кераклигини билдирарди. Бутун жамоанинг 90 дақиқанинг асосий қисмиини тўпсиз ҳаракат билан ўтказиши учун жуда катта куч талаб қилинади. Умуман бунақа футболда қандай қилиб кучни тўғри тақсимлай олиш мумкинлиги билиш учун балки Диего Симеоне бўлиш керакдир, балки. Ўзбекистон эса бу ўринда «Атлетико» ҳам, «Рубин» ҳам эмасди. Деярли ярим таркиби секинлаштириб кўрсатилаётган футболга ўхшаб кетадиган Олий лигада тўп сурадиган жамоанинг жисмоний ҳолати 90 дақиқа мобайнида тўпсиз ҳаракат қиладиган жамоанинг кераклиги натижага эришишига етмасди. Биринчи бўлимнинг қайсидир қисмида буни тушунган терма жамоамиз тўпни назорат қилишга ҳаракат қилди. Фақат қайсидир қисмида. Бўлди.\nАлбатта Штилике жамоаси ҳам 2004 йилдаги Чехия, ёки 2009-2010 йилдаги «Барселона», ўтган йилги «Бавария» эмасди. Корея голгача 99 фоиз голга тортадиган айтарли вазиятларни қалаштириб ташлагани йўқ. Шунчаки жамоа жарима майдонимиз атрофида худди «квадрат» хунукроқ кўриниши ўйнаётган ярим профессионаллардек ҳаракат қилиб туришди. Энг алам қиладигани ҳам шунда эдики, Жанубий Кореянинг ғалаба формуласи учун шунинг ўзи ҳам етарди. Шунчаки Ўзбекистон футболчилари чарчашини кутасан ва охири тенгламанинг ечими ўзи оёқларинг остига келади. Бабаян жамоасининг иккинчи голни ўтказиб юборгандан кейин қолган дақиқаларда бирорта тайинли вазият ярата олмаганини ҳам шу билан изоҳлаш мумкин. Майдон марказида ҳеч ким йўқ вазиятда текис жойда қоқилиб тушган Одил Аҳмедовнинг ҳаракатлариниям шу жиҳат тасдиқлайди.\nЛобанов. Ок. Кейингисига ўтамиз (ҳа, дарвоқе, бунақа тезкор Сонг Хёнг Мингга қарши ҳақиқий жанговар қанот ҳимоячиси керак эди. Ҳошимов таркибдаги энг ёрқин топилма бўлди)\nФутболда А режа, В режа деб кўп эшитамиз. Уле Штилике балки Осиё даражаси билан ўлчанганда ҳам минтақадаги энг кучли 10 мураббий қаторига кирмас. Киришигаям ишонмайман. Лекин шу мураббий ҳам керак пайтда биргина ўйинчи алмаштириш орқали Бабаян жамоасига қарши ўйин тизгини бутунлай ўзгартира олишини исботлади. Рақиб жарима майдонига кириш учун имконият бермаётганда, ерлатиб узатилаётган оширмалар узатилаётганда жамоага бўйдор бўлган ҳужумчи керак бўлади. Кўп кўрганмиз бунақасини. Корея қўллаши мумкин бўлган энг оддий усул шу эди. Ким Шин Вук буни аъло даражада уддалай олди. Биринчи голда бевосита иштирок этмаган бўлса ҳам, айнан у тушгач кўпайган юқоридан оширмалар натижасида гол киритилди. Иккинчи голда эса у майдонга тушаётганида ундан сўралиши мумкин бўлган энг идеал ҳаракатни амалга оширди.\nБабаян жамоаси ютаётганда нима қилиши мумкин эди? Рақиб захирасига қарши зарба берай деса, Ким Шин Вукка қарши ўйнаши мумкин бўлган ягона вариант Анзур шундоқ ҳам майдонда эди. Бўпти. Иккинчи вариант. Ўйин суръатини тушириш, имкон қадар тўпни назорат қилиш. Гейнрихни мен «Манчестер Сити»да яқин ўтмишда порлаган Яя Турега ўхшатаман. Одатда «Сити»ни шартли равишда «Вест Бромвич», «Ҳалл» каби ўртамиёналар қийнаб ташлаганда айнан Яянинг ностандарт, индивидуал маҳорати эвазига жамоа муаммолардан қутулиб кетарди. Бизнинг Гейнрих ҳам кўпинча шунақа ишларни бажарган. Бир пайтлари Малайзия, Ҳонгконгга қарши, яқинга келиб айтсак, КХДР ёки Сурия. Айнан шунақа жамоаларга қарши Гейнрих «сеҳрли таёқча» ролини ўйнаб бера оларди. Гейнрих ҳам тўпни яхши назорат қиладику, демоқчисиз. Қўшиламан. Рақиб жарима майдонида, бурчакка яқин жойларда. Лекин майдон марказидан уёғига ўта олмаётган жамоа учун ҳужумда, олдинги чизиқда тўпни назорат қила олиши мумкин бўлган футболчини қайси сабаб билан биринчи захира сифатида майдонга тушириш мумкин? Қарши ҳужум? Гейнрих навқирон пайтларида ҳам узоқ масофага югуриб миссия бажарганини кўрмаганман. Балки бунақа вазиятда Ҳайдаров ёки Жепаров етишмагандир. Балки. Менимча, Бабаянга бунақа вазиятда майдон марказини кучайтира оладиган футболчи Гейнрихдан кўпроқ иш берган бўларди.\nАлбатта аслида Жанубий Корея терма жамоасини терма жамоамизнинг оптимал кўринишдаги пайтларида ҳам ютиб ташамаганмиз. Биттагина Азамат Абдураимовнинг ўша машҳур голи билан ҳалигача ўзимизни овутиб юрамиз. Лекин бугунги Жанубий Кореяни қайсидир «аниқ режа»га асосланган йўл билан юта олишимиз мумкин. Менимча.\nСамвел Бабаян режа\n2018 йилда 8 та шаҳар, 30 шаҳар посёлкасининг бош режалари ишлаб чиқилади


Моуринью Ракитични “Манчестер Юнайтед”да кўришни истаяпти\n2 декабрь, 2016, 19:20\n“Манчестер Юнайтед” клуби “Барселона” футболчисидан умидини узмаяпти. Don Balon нашрининг хабар беришича, “қизил иблислар” устози Жозе Моуригьюнинг шаҳсан ўзи Иван Ракитични ўз жамоасида кўришни истамоқда.\nПортугалиялик мутахассиснинг фикрича, хорватиялик футболчи Поль Погба билан биргаликда “МЮ”нинг марказий чизиғини кучайтира олади. Ракитич майдонда Погбага кўпроқ эркинлик тақди этиши мумкин.\nЮқоридаги манбаанинг хабарига кўра, “Барселона” бош мураббийи Луис Энрике Ракитични кўп ҳам қадрига етмаяпти.\nМаълумот учун, Хорватия терма жамоаси аъзоси “Барселона” такрибида ушбу мавсумда 18та учрашувда иштирок этган ва ўз ҳисобига 2та гол ҳамда 1та голли узатма ёздириб қўйишга эришган. Унинг каталонияликлар билан амалдаги шартномаси 2019 йилда якунига етади.


Илҳом Мўминжонов: "Хорватиялик мураббийлар келди, лекин уларнинг жамоамизда қолишлари аниқ эмас" / CHAMPIONAT.asia\nИлҳом Мўминжонов: "Хорватиялик мураббийлар келди, лекин уларнинг жамоамизда қолишлари аниқ эмас"\n22 май 21:05\nТеглар : Нефтчи Металлург СуперлигаИлҳом Мўминжонов\nСуперлиганинг 10-туридан ўрин олган "Нефтчи" – "Металлург" (3:0) учрашувидан сўнг мезбонлар бош мураббийи Илҳом Мўминжонов матбуот анжуманида иштирок этди.\n- Бугунги ғалабани ғалабани орзиқиб кутиб қолган мухлисларимизга бағишлаймиз. Мураббийлар штаби ва футболчилар номидан уларга раҳмат айтаман. Жамоамиз футболчилари бор маҳоратларини ишга солиб меҳнат қилганликлари, мураббийлар штабининг кўрсатмаларини тўғри бажарганликлари учун миннатдорчилик билдираман.\n- "Металлург"ни ўрганиб чиққанликларинг кўриниб турибди. Қарши ҳужум услубига алоҳида тайёргарлик кўрилганмиди?\n- Эътибор берган бўлсангиз, охирги 3 та ўйинда гол ўтказиб юбормадик. Шу 3 та ўйинда ҳам асосан қарши ҳужум тактикасида ўйнадик. Машғулотларда бу борада ишлаганмиз. Таркибимизда бор футболчилардан келиб чиққан ҳолда ўйинда иккинчи жамоа бўлиб ҳаракат қиляпмиз. Иззатилла Абдуллаев, Шерзод Каримов сафимизга қайтди. Яна бир бор ғалаба билан жамоамиз аъзоларини ва мухлисларни табриклайман.\n- "Навбаҳор" билан ўйиндан сўнг мураббийлар штабида ўзгаришлар рўй берганини айтгандингиз. Шу ҳақда тўлиқроқ маълумот бера оласизми?\n- Ёрдамчи мураббийларда алмашинув юзага келиши ҳақида айтгандим. Шу кунларда бу жараён амалга ошса керак. Улар ҳозир етиб келишган, лекин ҳозирда музокаралар давом этмоқда. Бизда бошқа вариантлар ҳам бор. Бироқ мураббийлар штабида албатта ўзгаришлар бўлади.\n- Суннатилла Абдуллажоновнинг ўнг қанотда ўйнагани ўзини оқлагандек кўринди. Бу борада фикрингиз қандай?\n- Муҳсин Убайдуллаев битта ўйинни ўтказиб юборди. Қарши ҳужум тактикасида биз Суннатилла Абдуллажоновни ўнг қанотга ўтказдик. Бу жараён ўзини оқлади. Ҳимоя чизиғимиз охирги 3 та ўйинда гол ўтказиб юбормади, бундан хурсандмиз. Жароҳатлар туфайли захирамиз тор, футболчилар секин-секин тикланишмоқда.\n- Ҳакамлик борасидаги фикрингиз қанақа?\n- Улар ўз ишларини жуда яхши уддалашди. Ютқазган ўйинларимизда ҳам ҳакамлик ҳақида гапирмаганман. Ҳар бир мураббийнинг ўз қарашлари бўлади.\n- Селекция жараёнлари бошланганми?\n- Ҳа, бошланган деса ҳам бўлади. Тўғри, ҳужумда муаммоларимиз бор. 9-турга қадар 4 та гол ургандик. Бугун бир ўйиннинг ўзида 3 та тўп киритдик. Ҳошимов, Убайдуллаев ўйиндан ўйинга кучайиб боришади. Шарич ҳозирда талаб даражасида эмас. У ҳам машғулотларда ишламоқда, вақти келиб унга ҳам имкон берамиз.\n22 май 21:29:23\nMuhammad Muso, Farruh Akramov, Футбол экспрес, Нефтчи фанат, Sanjar M, Muhammad Amin, Миллиардер.\nТроллар фабрикаси! Нима, сизларни Мўминжонов атай ёллаганми? Ҳар доим кириб мақтайсизлар деб.\n22 май 22:50:02\nИсботинг борми Наманганда уйинни курдик.Хеч ким тош отган йук.Уйинга келмай одамлар орасида игво таркатишни бас кил.битта иккита ифлос ортидан бутун бир вилоят одамларини кора килишни нима кераги бор.Нефтчини 40 йиллик ишкибози.\nВидйода корган нарсами айтяпман манга вапше зарилмас игво килиш. Ман Навбахоргаям балет килардим шу пайтгача лекин шу киган ишларидан кегин асабим ойнаб кетти инстаграмга кирсез корас бизи мухлисларди кай даражада асабийлашиб сокинишиб видйо олишганини\nYutqizsa oyinni sotdi diysilar, yutsa o'yinni sotib olibdi diysilar? Nima qilsin Ilhom?\n22 май 21:14:56\n22 май 21:12:42\nТабриклаймиз Мўминжонов! Шунча танқидларга муносиб тура олдингиз! Зўр ўйин бўлди!\nКўрдингизми, ғалаба қозонсангиз мақташни ҳам биламиз.\n23 май 02:41:47\nNavbahorchlarki achishib ketibdiyu a g‘alamizlar\n22 май 21:17:41\nЎзингни қолишинг аниқ бўлган бўлса бўлди-да, қолгани кейинги масала.\n22 май 21:16:40\nВа нихоят биз куткан кунларам келган болса ажабмас. Нефтчига сиза боларга хаммаларинга омад бошашмелар.\n22 май 23:30:29\nХудди шу холат Пахтакорда хам , биродар ахамият берманг галамуслар афсуски халиям бор . Нефтьчи ва Му́минжоновга омад мухлисларига галаба муборак .\n22 май 21:29:32\nНавбахор нефтчи ойнидан кегин бизи мухлисларга тош отишипти наманганлилар кордиларми\n22 май 21:18:36\n22 май 21:19:46\n,,КУК" бугандан кейин кулидан факат шунака ишла келадида. Курдим видеолари хам бор манда.\n22 май 21:19:01\nШарич майдонга тушиши ва гол уриши шарт эмас, Энг мухими Пул Ювишда узини курсатса булди, 120 Минг долларга имзо куяди, Узбекистонда кайф килиб 20-30 Минг долларни олиб уйига кайтади, 90-100 Минг долларни Рахбарият Туя килади. Мана Нима учун жамоаларга сифатсиз лиганерлар келмокда\n23 май 11:05:38\nИкки водий жамоаси мухлислари сизларга нима бўлияпти, Нефтчи мухлисларига тош отилганмиш, бирор киши шикастланибдими. Қуруқ гап бу. 25-30та мухлис келганди. Лекин биринчи бўлиб Нефтчи мухлислари сўкинди, хакам Жабборовга карточка кўрсатган пайтда. 27 мухлис ни ўраб олишганди ходимлар. Хозир тош отиш модада эмас. Илгари шунақа бўларди ёш болачалар. Саломга яраша алик бўладида. Нимага Насаф мухлислари келса Наманганга, чиройли кузатиб қўйиладию, бошқа ердан келса бемани уйдирмаларни ўйлаб топавераркин. 2 даврада Фарғонага албатта борамиз, 5000-6000 бўлиб уйда ўйнагандек ўйнасин жамоамиз. Хеч нарса тўсиқ бўлолмайди, Фарғонага бориш учун\nКим сукинган, ким нима килган билмадику лекин нефтчи истиклолга кайтиб олса сизлар 10 минг киши булиб хам уйдагидек хис килолме коласизлар\n22 май 23:52:54\nМуминжонов кетиши хакида Нефтчида узи гап йук эди


ЖАҲОНДИН ЯХШИЛИК ИСТАГАН ШОИР - “Китоб дунёси” газетаси сайти\nЖАҲОНДИН ЯХШИЛИК ИСТАГАН ШОИР\n1064 марта кўрилган.\nАндижонда «Заҳириддин Муҳаммад Бобур асарларининг жаҳон маданияти тарихида тутган ўрни» мавзусида халқаро анжуман ўтказилди. Президентимиз Шавкат Мирзиёев жорий йилнинг 2-3 июнь кунлари Андижон вилоятига ташрифи чоғида «Боғи Бобур» истироҳат боғи, Бобур номидаги халқаро жамоат фонди фаолияти билан танишиб, бу ерни янада обод қилиш, Бобур ижодий меросини ўрганиш, кенг тарғиб этиш ишлари кўламини янада кенгайтириш зарурлигини таъкидлаб, буюк шахснинг ижодий меросини тарғиб этиш бўйича Халқаро анжуман ўтказиш таклифини билдирган эди. Шу асосда Бобур номидаги халқаро жамоат фонди ташаббуси ташкил этилган мазкур анжуманда давлат ва жамоат арбоблари, тарихчи олимлар, бобуршунослар, шоир-ёзувчилар, жамоатчилик вакиллари иштирок этди.\nБУЮК БОБОКАЛОНИМИЗНИ ХОТИРЛАБ...\n— Бобур номидаги халқаро жамоат фонди йигирма беш йиллик фаолияти давомида кўпгина ибратли ишларни амалга оширганини таъкидлаб ўтмоқчи эдим. Мазкур ташкилот томонидан кўҳна тарихимизни чуқур ўрганиш, маънавиятимизни янада юксалтириш, Бобур ва бобурийлар яратган бой илмий-маданий мерос намуналарини Ватанимизга қайтариш ва илмий истеъмолга киритиш борасида қатор ишлар олиб борилди. Бобур изидан қирқдан ортиқ мамлакат бўйлаб илмий сафарлар уюштирилди. Натижада кўплаб янги-янги манбалар топишга эришилди. Мана шу изланишлар натижасида жорий йилда бобуршунос олимлар томонидан тайёрланган «Бобур энциклопедияси»нинг қайта мукаммаллаштирилган нашри ҳам бизнинг нашриётда босмадан чиқарилганини эътироф этмоқчиман. Буюк бобокалонимиз ижоди бўйича олиб борилган кенг кўламли илмий тадқиқотлар «Заҳириддин Мухаммад Бабур. Бабуриды. Библиография», «Мубайян ва насрий баёни», «Рисолаи Волидиййа» назмий таржимаси ва шарҳи» сингари китобларнинг яратилишига сабаб бўлди. Шунингдек, «Бобур ва дунё» журнали нашр этила бошланганини алоҳида эътироф этиш ўринли, деб ўйлайман.\nЯпония фанлар академияси аъзоси, профессор:\nБОБУР ИЖОДИНИНГ АСИРИМАН...\n— Менда Бобур ижодига қизиқиш «Бобурнома»ни ўқиганимдаёқ пайдо бўлганди. Табиийки, асар муаллифининг шахсияти билан қизиқдим. Унинг нафақат адиб, балки шоир, адабиётшунос олим, давлат арбоби, Ҳиндистонда буюк империяга асос солган шоҳ, хуллас, улуғ тарихий шахслардан бири эканлигига амин бўлдим. Мен шу даражада Бобур ижодининг асирига айландимки, беихтиёр «Бобурнома»ни япон тилига таржима қилиш хаёли билан яшай бошладим. Бироқ бундай асарни япон тилига ўгиришга бобокалонингиз ҳақида ўқиб билганларим камлик қиларди. Шунингдек, у ҳақда манбаларда ёзиб қолдирилган маълумотлар ҳам Бобур ҳаёти ва ижоди бўйича қилаётган илмий изланишларим учун етарли эмасдай туюларди менга. Таржима жараёни илҳомсиз кечмайди. Шу боис Бобур руҳини излаб, унинг туғилган юрти Андижонга келдим. Ўтган асрнинг 60-йилларида шу шаҳарда шоҳ ва шоир ҳаётига доир маълумотларни ўрганганман. Бугун мустақиллик йилларидан сўнг юртингизда катта ўзгаришлар юз берганини кўриб, тўғриси ҳайратда қолдим.\nДарвоқе, Бобур ижоди ва ҳаёти бўйича илмий изланишимни адоғига етказдим. «Бобурнома»ни ҳам япон тилига ўгиришга муваффақ бўлдим. Шуни таъкидлашни истардимки, бу асарни япон ёшлари илиқ кутиб олди. «Бобурнома» мутолааси сабаб Японияда Бобур ижоди бўйича илмий тадқиқотлар олиб бораётган ёшлар кўпайди. Мен эса ҳамон Бобурийлар сулоласининг қилган ишларини ўрганиш билан бандман. Амалга ошираётган илмий изланишларим қаторида Бобурнинг қизи Гулбаданбегимнинг «Хумоюннома» асарини япон тилига ўгиряпман...\nБугунги анжуманда шоҳ ва шоир ижоди бўйича қилган ишларим юқори баҳоланганидан ва бош мукофот билан тақдирланганимдан бошим кўкка етди.\nБангладеш Халқ Республикасининг\nЎзбекистондаги Фавқулодда ва мухтор элчиси:\nБОБУР ЮРГАН ЙЎЛЛАРДАН...\n— Заҳириддин Муҳаммад Бобурдай буюк шахснинг тарихда яшаб ўтгани нафақат Ўзбекистон, балки дунё учун ҳам муҳим аҳамиятга моликдир. Буни биргина «Бобурнома» мисолида ҳам кўришимиз мумкин. Ижодкор сифатида ҳам унинг серқирра ижоди таҳсинга сазовор. Бобурийлар империясига асос солиб, амалга оширган бунёдкорлик ишлари эса унинг жаҳон маданияти тарихида тутган ўрнини намоён этиб турибди. Илм-фан ривожига салмоқли ҳисса қўшган шоир, олим ва давлат арбоби Заҳириддин Муҳаммад Бобурга Ўзбекистон заминида кўрсатилаётган эҳтиром халқингизнинг ўз аждодларини эъзозлашининг ёрқин намунасидир. Бугунги халқаро анжуманга ўхшаш илмий-амалий тадбирларни ўтказиш ёш авлод қалбида Бобур ижоди ва ҳаётини ўрганишга бўлган қизиқишни янада оширади.\nТўғрисини айтганда, бундай халқаро анжуманларни нафақат Ўзбекистонда, балки ушбу тарихий шахс қадами етган — Афғонистон, Ҳиндистон, Бангладеш сингари давлатларда ҳам ташкиллаштириш керак, деган фикрдаман. Шу тариқа давлатларимиз ўртасидаги маданий алоқаларни ривожлантириш, олимларимизнинг илмий ҳамкорлигини кучайтириш ва ёшларимизда Бобур ижодига қизиқишни оширишга имконият яратамиз.\nФилология фанлари доктори, профессор, (Озарбайжон):\nКИМ КЎРИБДИ ЭЙ КЎНГИЛ...\n— Темурийлар наслидан бўлган Заҳириддин Муҳаммад Бобур Ҳиндистонда улкан империя барпо этган шоҳ сифатида алоҳида эътироф этилади. Халқаро Бобур фондининг Боку бўлими раиси этиб тайинланганим мен учун шараф.\nБобурни сўзни ҳис қила олган дардли, дилбар шоир сифатида биламан. Бобурни «Ким кўрибди эй кўнгил, аҳли жаҳондин яхшилиқ» ғазали билан таниганман. Мисралардаги қуюқ дард, мунгли хониш мени ўзига мафтун этганди. Бундай нафис лиризмни «Бобурнома»да ҳам кузатганман. Унинг ғоявий мазмуни, тарихий аҳамияти ҳақида муфассал сўзламасам ҳам, буни бугунги халқаро анжуманнинг ўзи эътироф этиб турибди. Мазкур асар нафақат тарих учун, балки бугунги кун учун ҳам ғоят аҳамиятлидир.\nАҳмад Шоҳ ВАРДАК,\nАфғонистондаги «Боғи Бобур» трести бошқарувчиси:\n— МЕНИНГ БОҒИМ\n— Фарзандларимга ва Заҳириддин Муҳаммад Бобур қабрини зиёрат қилиш мақсадида боққа ташриф буюрувчиларга доим шу гапни такрорлайман. Мен раҳбарлик қилаётган ташкилот Бобурнинг тарихий боғларини ҳимоя қилиш мақсадида ташкил этилган. Мазкур боғ Кобул жанубидаги Гозарга ҳудудидаги Шердарвоза адирликларида жойлашган. Унинг умумий майдони ўн икки гектарни ташкил қилади.\nБу жой Бобурийлар сулоласи учун муқаддас саналган. Жаҳонгир боғнинг атрофини девор билан ўраб, Бобур қабри устида қабртош ўрнаттирган. Шоҳжаҳон эса кўплаб ҳовузлар ва қўшимча бинолар билан биргаликда алоҳида мармар масжид ҳам қурдирган. Мирзо Бобурнинг қабри ўзининг васиятига кўра, очиқ осмон остида жойлаштирилган. 2008 йилда боғ қайта таъмирланди ва улкан бунёдкорлик ишлари олиб борилганини алоҳида таъкидлашим керак. Бу ерда ҳар йили унинг қабрини зиёрат қилишга бутун дунёдан бир миллиондан ортиқ зиёратчилар ташриф буюради.


Мактабга бориш учун оғир йўлни пиёда босиб ўтаётган Ўзбекистон болалари | Nigoh.uz\nHome Gurung Мактабга бориш учун оғир йўлни пиёда босиб ўтаётган Ўзбекистон болалари\nRost24.uz ахборот сайти мухбири Самарқанднинг олис қишлоқларидан 10-15 км. узоқликдан, оғир шароитда мактабга пиёда қатнаётган болалар ҳаёти билан танишди.\nҲокимликлар “Тrailbrezer” автомобилидан фойдаланишни кўзлаб юрган бир вақтда, Самарқанд вилоятининг Қўшработ туманидаги олис қишлоқларда ўқувчилар 15 километр узоқликдаги мактабга пиёда қатнаб келмоқда.\nАниқроғи, Қўшработ туманининг Оқтош қишлоғидаги 51-умумтаълим мактабига бошланғич синфни тугаллаган мактаб ўқувчилари олис ва машаққатли йўлдан қатнаб таҳсил олишади. Айни вақтда ушбу мактабда 218 нафар бола таълим олиб келмоқда.\nМактабнинг иккита бошланғич филиали мавжуд бўлиб, 4-синфдан бошлаб ўқувчилар Қўшҳовуз қишлоғидан нақ 15 км. йўл босиб умумтаълим мактабига келади. Дарс тугагач эса яна 15 км.га яёв қайтиб кетади.\nҚишлоқлар жуғрофиясини кузатинг. Қўшҳовуз — 15 км., Бирлик, Устик, Отқулоқ — 14 км., Ёнғоқли, Дуоба —13 км., Ноқи — 12 км., Жала — 6 км. Оқтош қишлоғидаги 11 йиллик умумтаълим мактабидан узоқликда жойлашган. Бундан бир неча йил аввал Қўшработ туманининг ўша пайтдаги ҳокими ўқувчиларнинг мактабга қатнашига ёрдам бериш ниятида «Газель» машина келтиришни таклиф қилади. Бироқ, таклиф таклифлигича қолиб кетди, амалга ошмади. Бу қишлоқлар болалари ҳозирда пиёда ёки амаллагани эшак ва отларда мактабга қатнамоқда.\n51-умумтаълим мактаби ўқитувчилари эса мактабни интернатга айлантиришни бир неча йиллардан бери таклиф қилиб келишади.\n“40 йилга яқин қишлоқ мактабида дарс бердим. Тўғриси, маош кам бўлса ҳам, чидадик, борига қаноат қилдик. Бугун ўқитган ўқувчиларим билан фахрланаман. Аммо, ўйлаб кўринг, олис тоғли жой – 14 -15 км.га бола қатнаб, яна уйига қайтиши керак. Тоғли ҳудудларда қишнинг қорли кунлари бор, совуқ кунларни айтмайсизми? Жуда кўп ота-оналар кекса фахрийлар номидан илтимосимиз, шуки, мактабнинг ўзида болалар ётиб ўқишлари учун мактаб интернат ётоқхона қурилиши керак.\nШанба-якшанба кунлари болалар ота-оналари ёнига боришади. Улар учун мактабда овқатланиш хонаси, ётоқ жой бўлиши зарур. Қиш кунлари баъзи болалар Оқтош қишлоғида қариндошларининг уйида ётиб, қатнаб ўқишади.\nТабиийки, бола ўз уйидаги каби бемалол, эмин-эркин дарс қилолмайди, эмин-эркин кириб чиқолмайди. Ҳозир Президентимиз таълимни қўллаб–қувватлаш юзасидан жамоатчилик фикрини инобатга олаяпти-ку. Интернат қурилиши учун маблағни аямаслигимиз, инсон капиталини қўллаб-қувватлашга эътибор қаратишимиз зарур», дейди ўқитувчи Карим Қаршиев.\n“Тоғли ҳудудларда қишнинг қорли, совуқ кунлари бор. Жуда кўп ота-оналар, кексалар мактабнинг ўзида болалар ётиб ўқишлари учун интернат ётоқхона қурилиши керак», дейишади.\nБугун кўпгина болалар учун мактабга бориш оддий бир иш. Аммо, Оқтош қишлоғи 51-мактаб болаларининг ёмғирли, қорли, совуқ кунларда 15 км. пиёда йўл босиб, мактабга қатнашлари ҳақиқий қаҳрамонликдир.\nБалки бу ҳолга Халқ таълими вазирлиги мутасаддилари ва Самарқанд вилоят ҳокимлиги бирор-бир изоҳ бериб қолар…


«Ўзметкомбинат» Li Da Metal Technology’нинг 51 фоиз улушини сотиб олди – Kommers.uz\nБизнес\t13:47 | 29.1.22\n«Ўзметкомбинат» Li Da Metal Technology’нинг 51 фоиз улушини сотиб олди\nБитим комбинатнинг ўз маблағлари ҳисобидан молиялаштирилди.\n«Ўзметкомбинат» 28 январь куни «Li Da Metal Technology» МЧЖнинг 51 фоиз улушини сотиб олишни якунлади. Бу ҳақда компания матбуот хизмати хабар берди.\nҚайд этилишича, битим комбинатнинг ўз маблағлари ҳисобидан молиялаштирилди. «Li Da Metal Technology»МЧЖ Тошкент вилояти Оҳангарон шаҳрида жойлашган. У 2020 йилда Хитой инвестори томонидан ишга туширилган. Корхона пўлат ва прокатлаш цехларидан, шунингдек ёрдамчи майдончалар: металл парчаларни тайёрлаш, электр подстанцияси, сув тозалаш участкаси, кислород компрессор цехи ва лабораториядан иборат.\nУшбу корхона П12-П25 бардошлик даражаси А400-А500 юқори навли темир прокат маҳсулотлари ишлаб чиқариш учун ҳамма керакли металлургия ва прокатлаш ускуналари билан жиҳозланган.\nКорхонанинг қуввати йилига 200 минг тонна арматурани ташкил этади. 2021 йил якунларига кўра «Ўзметкомбинат» АЖ томонидан 1,08 миллион тонна металл маҳсулотлари ишлаб чиқарилиб 2020 йилга қараганда 6,5 фоиз ўсиш бўлган.


PressReader - Qishloq Hayoti (Village Life): 2017-08-24 - ЎЗБЕКИСТОН ИҚТИСОДИЁТИ УЛКАН ИМКОНИЯТЛАРГА ЭГА\nЎЗБЕКИСТОН ИҚТИСОДИЁТИ УЛКАН ИМКОНИЯТЛАРГА ЭГА\nЎзбекистон Республикаси билан Россия Федерацияси ўртасидаги ҳамкорлик кенг кўлам касб этган. Президентимиз Шавкат Мирзиёевнинг жорий йил апрель ойида Россияга давлат ташрифи барча соҳалардаги алоқаларни янги босқичга кўтарди. Ўзаро ташрифлар фаоллашди.\nРоссия Федерацияси Ҳукумати раисининг биринчи ўринбосари Игорь Шувалов мамлакатимизга ташрифи доирасида ўтказилган учрашувлар ҳақида ЎзА мухбирига қуйидагиларни сўзлаб берди:\n– Мамлакатларимиз Президентлари ўртасида дўстона муносабатлар қарор топган. Россия Федерацияси ҳукуматига Ўзбекистон билан ўзаро манфаатли барча лойиҳаларни қўллаб-қувватлаш ва амалга ошириш бўйича кўрсатма берилган.\nЯқинда мен Иқтисодий ҳамкорлик бўйича Ўзбекистон – Россия ҳукуматлараро комиссиясининг Россия томонидан раиси этиб тайинландим. Буни жуда муҳим ва масъулиятли вазифа, деб биламан. Чунки Ўзбекистон буюк тарих ва улкан иқтисодий салоҳиятга эга, Марказий Осиёдаги йирик мамлакат.\nЎзбекистон Республикаси Президенти Шавкат Мирзиёев билан учрашувда мамлакатларимиз учун бирдек манфаатли, истиқболли лойиҳалар муҳокама қилинди.\nЭнергетика соҳасидаги ҳамкорликни янада кенгайтириш, хусусан, синтетик ёқилғи ишлаб чиқариш масалаларига эътибор қаратилди. Ўзбекистон, Россия, Жанубий Корея, Хитой каби мамлакатлар иштирокидаги кооперацион лойиҳалар ҳам бизда катта қизиқиш уйғотмоқда.\nЭкспорт ҳажмини ошириш учун темир йўллардан фойдаланиш имкониятларини кенгайтириш масалалари муҳокама қилинди. Ўзбекистон ме- ва-сабзавот маҳсулотлари Россия бозорига етказиб берилмоқда. Биз Россияда ушбу маҳсулотларга бўлган талаб юқорилигини инобатга олган ҳолда мазкур йўналишдаги ҳамкорликни янада ривожлантириш ниятидамиз. Бунинг учун экспортчи корхоналарга кенг имконият бериш, божхона ва фитосанитария хизматлари ўртасидаги алоқаларни мустаҳкамлаш бўйича ишлар олиб борилмоқда.\nШунингдек, фан-таълим йўналишидаги ҳамкорликни кенгайтириш масалаларига ҳам эътибор қаратилди.\nТашриф давомида Тошкентнинг қадимий, айни пайтда замонавий бозорларидан бирида бўлдик. Ўзбекистонда бозорлар фақат савдо мажмуаси эмас, улкан маданият маскани ҳамдир. Россияда ҳам шундай бозорлар ташкил этишни истардик. ЎзА мухбири Анвар САМАДОВ ёзиб олди.


Бухоро — Мискин магистрали қурилишида\nСуратда: "Бухоро-1" станцияси темир йўл устахоналари мажмуи бошлиғи Шерзод Жўраев (чапдан иккинчи) қурувчилар олдида турган янги вазифаларни тушунтирмоқда. Муаллиф олган сурат.\nУзунлиги 350 километрдан ортиқроқ ва қиймати 283 миллион доллар бўлган Бухоро — Мискин янги темир йўли қурилиши жадал суръатларда олиб борилмоқда.\nУшбу лойиҳани амалга ошириш давлатимиз раҳбарининг "Ўзбекистон Республикасида туризм соҳасини жадал ривожлантиришни таъминлаш чора-тадбирлари тўғрисида"ги Фармонида кўзда тутилган замонавий транспорт-логистикаси инфратузилмасини бунёд этиш ва сайёҳларга кўрсатилаётган транспорт хизматини яхшилашда муҳим қадам бўлади. Янги темир йўл линияси нафақат Бухоро, балки Самарқанд, Хоразм ва Қорақалпоғистон Республикасида транспорт ва туризмни ривожлантиришнинг муҳим бўғини бўлади.\n—Бухоро—Мискин темир йўл магис¬трали Қизилқум саҳросидан ўтиб, воҳамизни Хоразм вилояти ва Қорақалпоғистон Республикаси, шунингдек, мамлакатимиз пойтахти ва бошқа ҳудудлари билан боғлайди,—дея тушунтириш беради "Бухоро-1" станцияси темир йўл устахоналари мажмуи бошлиғи Шерзод Жўраев.—Бу магистрал ҳозир мавжуд Навоий—Зарафшон—Учқудуқ—Султонуздаг—Нукус йўлидан 75 километр қисқа бўлиб, ҳудудимизни яқин темир йўл орқали мамлакатнинг шимоли билан боғлайди.\n2016 йилда мамлакатимизда фойдаланишга топширилган Ангрен—Поп темир йўли Хитой—Марказий Осиё—Европа янги халқаро транзит магистралининг муҳим ўзагига айланди. Қурилаётган Бухоро—Мискин темир йўли эса ана шу магистралнинг ўзига хос давоми бўлади.\nҚурувчилар жамоаси олдида мазкур йўналишда 8 та темир йўл станцияси ва разъездини қуриш вазифаси турибди. Янги темир йўл магистрали Ўзбекистонда қўлланилаётган техник стандарт ва талабларга жавоб берадиган замонавий сигнализация, телекоммуникация ва электр таъминоти ускуналари билан жиҳозланади. Бугунги кунга қадар темирйўлчилар томонидан пўлат магистралнинг 25 километри қурилди, тупроғи зичланган 40 километр йўл рельсларни ётқизишга шай этиб қўйилган. Мазкур лойиҳани амалга оширишда минг нафардан зиёд мутахассислар иштирок этмоқда, 200 турдан ортиқ қурилиш техникаси ва махсус ускуналар ишлатилмоқда. Ушбу темир йўл линияси қурилишини жорий йилда поёнига етказиш режалаштирилган.\nМагистрални бунёд этишда экскаваторчилардан Жамшид Қиличев, Зариф Иброҳимов, участка мастери Анвар Ҳаитов, бульдозерчи Шукрулло Тўхтаев, грейдерчи Зуҳриддин Сулаймонов ва бошқалар фидокорона меҳнат қилмоқдалар.\nЯнги магистрал республикамизнинг шимолий ҳудудлари табиий конларини ўзлаштириш ва ижтимоий инфратузилмасини ривожлантириш суръатларини тезлаштиради. Лойиҳанинг бош стратегик мақсади—мамлакат ҳудуди ягона темир йўл тизимини шакллантиришдир. Янги линия Бухоро, Хоразм вилоятлари ва Қорақалпоғистон Республикасини мамлакат умумий темир йўл транспорти тизимига киритиш ҳамда Ўзбекистондан Қозоғистон ва Россияга юк ташиш ҳажмини ошириш имконини беради. Янги линия фойдаланишга топширилгандан кейин Ўзбекистон ва Туркманистонни ўзаро боғлаб турган аввалги темир йўл Буюк ипак йўлининг том маънодаги иқтисодий белбоғига айланади ҳамда бу ҳудуддаги барча мамлакатлар манфаатларига хизмат қилади.\nЯна оз фурсатдан сўнг Бухоро—Мискин темир йўлидан поездларда илк бор ўтадиган йўловчилар мамлакатнинг шарқидан ғарбига боришда вақт ва масофани қисқартирган темирйўлчилар меҳнатига муносиб баҳони берадилар.


“Ҳозир ишсизман. Турмуш ўртоғим билан ажрашганман. Икки нафар вояга етмаган фарзандим бор. Уларнинг кам-кўстини тўлдиролмай қийналаяпман. Ишга жойлашишимда ёрдам берсангиз”.\n“Оилада кўпчиликмиз. Уйдагилар билан келишолмаяпман. Кунора овсиним билан бўладиган можародан буткул чарчадим. Алоҳида уй-жой олишда кўмаклашсангиз”.\n“Турмуш ўртоғим ичкиликка ружу қўйган. Ҳар куни жанжал, тўпалон, рўзғорни, болаларини буткул унутди. Қийинчиликларга дош беролмай ҳатто ўз жонимга қасд қилмоқчи ҳам бўлди. Умрим хазон бўлишини истамайман, эрим билан тезроқ ажрашсам дейман...”\nБулар Хоразм вилояти хотин-қизлар қўмитасига келаётган ёки мутасаддиларга ўз муаммоларини ёзма равишда билдираётган аёлларнинг мурожаатларидан кўчирма эди. Уларнинг асосий қисмини шундай мазмундаги мурожаатлар ташкил қилади.\nМаълумотларга қараганда, бугун Хоразм вилоятда 913 минг нафарга яқин хотин-қиз истиқомат қилади. Уларнинг 679 нафари оғир шароитда яшаётганлардир. Кўплаб хотин-қизлар ишсиз, оиладаги етишмовчилик, яқинларининг таъсири, тазъйиқлар оқибатида ҳуқуқ ва манфаатлари поймол бўляпти, турмуш қийинчиликларига бардош беролмай боши берк кўчага кириб қолган аёллар бор. Афсуски, билиб-билмай жиноят содир этганлар ҳам йўқ эмас.\nШу йилнинг биринчи чорагида вилоятда 20 нафар хотин-қиз томонидан 21 та жиноят содир этилган. Айрим шаҳар ва туманларда бу кўрсакич ўтган йилнинг мос даврига нисбатан камайган бўлса-да, баъзиларида кўпайган. Улар томонидан асосан ўғирлик, фирибгарлик, хорижга ноқонуний чиқиш, ҳужжатларни қалбакилаштириш, қўшмачилик қилиш каби ноқонуний ҳаракатлар амалга оширилган.\nХотин-қизлар орасида ўз жонига қасд қилиш ҳолати ҳамон содир бўлаётгани ташвишланарли ҳолатдир. Бундай нохушлик ўтган йилга қараганда камайган, аммо шу йилнинг уч ойида 14 маротаба шундай ҳолат кузатилган. Нохушлик асосан ёш келинларнинг турмушга енгил-елпи қараши натижасида юзага келгани аниқланди. Албатта, воқеаларнинг бундай тус олишига биринчи навбатда оила вакиллари, қўни-қўшни, қариндош-уруғ, ҳамон “менга нима” қабилида иш тутаётган маҳалла-кўйнинг ҳам айби бор. Чунки бундай ҳодисалар бир кунда, бир ҳафтада юзага келмайди. У ойлар, йиллар давомида оиладаги носоғлом муҳит таъсирида “пишиб-етилади”.\n— Мамлакатимизда оилалардаги маънавий-аҳлоқий муҳитни яхшилаш, ёшларни оилага тайёрлаш, уларни миллий қадриятлар руҳида тарбиялаш, хотин-қизларни ижтимоий қўллаб-қувватлаш, ҳуқуқларини ҳимоя қилиш, бандлигини таъминлаш борасида бир қатор изчил ва самарали ишлар амалга оширилмоқда, — дейди халқ депутатлари Хоразм вилоят Кенгашига ЎзМТДПдан сайланган депутат, вилоят Хотин-қизлар қўмитаси раиси Гулсара Қурбанбаева. — Ўзбекистон Республикаси Президентининг 2018 йил 2 июлида “Ижтимоий реабилитация қилиш ва мослаштириш, шунингдек, оилавий-маиший зўрлик ишлатишнинг олдини олиш тизимини такомиллаштириш чора-тадбирлари тўғрисида”ги қарори қабул қилинди ва унга кўра вилоятимизнинг барча туманларида ижтимоий-мослашув маркази ташкил этилди. Жорий йилнинг уч ойи давомида шундай марказларга мурожаат қилган аёллар сони 151 нафар бўлиб, улардан 14 кишига тиббий, 25 нафарига ҳуқуқий, 26 аёлга эса психологик ёрдам кўрсатилди.\nТегишли ташкилотлар билан биргаликда “уйма-уй” юрилиб, вилоят бўйича 1117та нотинч оиланинг манзилли рўйхати шакллантирилди. Профилактик ишлар натижасида уларнинг 105 тасида юзага келган оилавий низога барҳам берилди. Руҳий ҳолати ўрганилиб, ижтимоий-маънавий соғломлаштириш хизмати кўрсатилди.\nХотин-қизлар ўртасида юз бераётган салбий ҳолатларнинг олдини олиш, иш билан таъминлаш, ижтимоий-сиёсий фаоллигини ошириш мақсадида вилоятида 907 нафар фаол аёллар рўйхати шакллантирилди. Улар орасида таълим муассасалари, корхона-ташкилотларда меҳнат қилаётган, халқ депутатлари вилоят, шаҳар, туман Кенгашлари депутатлари, шунингдек, ЎзМТДПнинг икки юз нафар аъзоси бор. Жамоатчи гуруҳ аёллар муаммоларини ўрганиш, самарали меҳнат қилиши, дам олиши учун муносиб шароит яратиш, тадбиркорлик ташаббусларини амалга ошириш, бу борадаги лойиҳаларни ҳаётга татбиқ этилишига кўмаклашиш, илғорларни рағбатлантириш тадбирларида фаол иштирок этмоқда.\nВилоятда давлатимиз раҳбари томонидан ёшлар билан ишлашни самарали ташкил этишда маданият, санъат, спорт, ахборот технологиялари, китоб ўқишга қизиқишини ошириш бўйича илгари сурилган 5 та муҳим ташаббусдан бири — аёллар бандлигини таъминлашга қаратилган ва унинг ижросига алоҳида эътибор қаратилмоқда.\nШу йилнинг уч ойи давомида 29588 нафар ишсиз аёл аниқланиб, 3735 нафарининг бандлиги таъминланди. 1729 нафар хотин-қиз тадбиркор сифатида рўйхатдан ўтиб, 1807та янги иш ўрни яратган. “Устоз-шогирд” анъаналари асосида 169та ҳунармандчилик, 39та касаначалик бўйича иш жойи ташкил қилинган. Тарғибот-ташвиқот ишларида аёлларнинг ҳуқуқий билимини ошириш, уларни тадбиркорлик билан шуғулланишлари учун яратилаётган имкониятлардан доима хабардор қилишга алоҳида эътибор қаратилмоқда. Бунда Ўзбекистон “Миллий тикланиш” демократик партияси вилоят кенгаши ҳамда унинг маҳаллий ташкилотлари билан олиб борилаётган ишлар самарали бўлмоқда.\n— ЎзМТДП Хоразм вилоят кенгаши “Аёллар қаноти” томонидан “Уйма-уй” лойиҳаси доирасида халқ депутатлари маҳаллий Кенгашларга партиядан сайланган депутатлар иштирокида биринчи чоракда 667та хонадонга ташриф буюрилиб, хотин-қизларга тааллуқли 296та муаммо ўрганилди ва бартараф этиш чоралари кўрилди, — дейди ЎзМТДП Хоразм вилоят кенгашининг хотин-қизлар ижтимоий-сиёсий фаоллигини ошириш масалалари бўйича етакчи мутахассиси Нигора Нурлаева. — Жумладан, 18та оилага фарзандини мактабгача таълим муассасасига жойлаштириш, 44 нафар аёл бандлигини таъминлаш, 23 нафар шахсга нафақа пули тайинлаш, 2 нафар аёлга алимент ўндиришда ёрдамлашилди. Шунингдек, 16та бемор фарзанди бор оила, 10 нафар аёлнинг боласи ёки ўзининг саломатлигини тиклаш, 27 та хонадоннинг уй-жойини таъмирлаш, 7та жарроҳлик операциясини ўтказиш учун ҳомийлар жалб қилиниб, моддий ёрдам кўрсатилди. Партиянинг “Хизмат — беминнат” лойиҳаси доирасида юздан ортиқ аёлнинг ўқув курсларда бепул ҳунар ўрганиши таъминлади. Аёлларнинг тадбиркорлик фаолиятини йўлга қўйиш учун имтиёзли кредит ажратиш, тоза ичимлик суви, суюлтирилган газ, кўмир билан таъминлаш масалалари бўйича ҳам муаммолар аниқланиб, тегишли чоралар кўрилди, ижроси бўйича депутатлик назорати ўрнатилди.\nШу ўринда бир мулоҳаза: аҳоли билан учрашувларда эркакларга қараганда аёллар фаоллик кўрсатаётганини алоҳида таъкидлаш лозим. Мулоқотлар чоғида ижтимоий турмуш, оила ташвишларини эркаклар эмас, асосан аёллар ўз гарданига олиб, куйинчаклик кўрсатмоқда. Яъни, мавжуд муаммоларнинг барчаси хотин-қизлар томонидан илгари сурилмоқда. Улар фарзандларининг овқатланишидан тортиб, кийинишигача, томорқа хўжалиги, электр, газ, сув таъминоти, бозор-ўчар, ободонлаштириш, умуман, кундалик ҳаётда учраётган нуқсонларнинг ўнгланишидан манфаатдор эканини билдираётир.\nБу аёллар, хотин-қизларнинг жамиятда фаоллиги, ҳуқуқий маданияти ошиб бораётганидан далолат ва уларнинг ўз оиласига бўлган масъуллиги юқорилаётганидан қувонасан. Аммо йиғилишларда бир чеккада сигарета тутатиб, воқеалар ривожини кузатиб турган эркакларни кўриб табинг хира бўлади. Аслида юқорида санаб ўтилган муаммоларни кўтариб чиқиш, ҳал қилишга кўмаклашиш албқоматларнинг иши эмасми? Тўғри, аёл болалар таълим-тарбияси, оила, рўзғор ишларида асосий ролни ўйнади. Бироқ бу оила ташвишлари камдек, аёл гарданига маҳалла, жамият муаммоларни ҳам ташлаб қўйиш дегани эмас-ку!\nСўнгги пайтларда кўп таъкидланганидек, наҳот эркаклар оила, рўзғор, бола-чақа ташвишларидан узоқлашиб кетаётгани рост бўлса?! Ахир бу оилада оталар, эркаклар ўз ўрнини аёлларига бўшатиб бераяпти дегани эмасми?!\nТўғри, бозор иқтисодиёти пайтида йигитларимиз оила боқишда муаммоларга дуч келаётгандир. Ваҳоланки, буни кечириш ҳам мумкиндир, аммо астойдил ҳаракат қилмасликни асло кечириб бўлмайди. Қолаверса, бунда аёлларнинг ҳам қисман айби бор. Аёл оила таъминотининг оғир қисмини зиммасига олган сари, эркаклар асосий масъулиятини гарданидан соқит қилишлари турган гап. Бу эса қадриятларимизга тўғри келмайди. Модомики шундай экан, оилада ҳар бир кишининг ўз ўрни, бурч ва масъулияти борлигини унутмасак бўлгани.


12:03 / 18.08.2014 | Dexqonbobo | 1776\nИкки нафар ўғлим бор. Каттаси беш кичиги тўрт ёшда. Мен уларга қўлимдан келганича диний тарбия беришга ҳаракат қиляпман. Алҳамдулиллаҳ, натижа беряпти. Катта ўғлим муаллим сонийни тугатиб, Қуръонга тушди. Кичиги эса ҳозирча эшитиш орқали диний калималарни ва сураларни ёдламоқда. Иккисини ҳам намозга киргиздим. Ҳозирча таҳоратсиз бўлса ҳам фақат фарз намозларни ўқишга буюряпман. Токи намоз фарз ёшга киргунча кўникма ҳосил бўлсин деб. "Намозингни қолдирма", "Намоз ўқимасанг бўлмайди", "Намоз ўқишлик яхши, ўқимаслик ёмон" каби гапларни кўп гапираман, рафиқам ҳам шундай. Бамдодга мажбурлаб бўлса ҳам уйғотаман, намоз вақти бўлса ўйнаётган ўйинини тўхтатиб, намозга буюраман. Бу ишларимни кўриб онам бироз танбеҳ бермоқдалар. “Болаларинг ҳали кичкина, ўйнаб қолсин, эрталаб бамдодга уйғотма, тўйиб ухлаб олсин, кўп китоб ўқитаверма, мияси чарчайди” каби танбеҳлар. Бу гаплардан кейин, “ҳақиқатдан ҳам ошириб юбораётган бўлсамчи” деб ўйланиб қолдим. Менга маслаҳат берсангиз.\nТўғри қилмоқдасиз. Жуда ҳам тўғри. Таҳоратни ҳам ўргатинг. Ўзингиз таҳорат қилаётганда ҳам болаларни бирга таҳорат қилишга чорланг. Аллоҳ таоло хайрингизни берсин! Минг афсуски, онангиз каби шахслар динсизлик даврида ўқиб қолганлар. Улар бу каби ишларни тушунмайдилар. Тушунмаганлари етмагандек, тўсиқ ҳам бўлмоқдалар.


Байрам муборак, азиз онажонлар, опа-сингиллар! / Olamsport.com\nБайрам муборак, азиз онажонлар, опа-сингиллар!\nТеглар : 8 мартБайрамЎзбекистон\nДунёда байрамлар кўп, лекин улар орасида инсонга, ҳаяжон ва қувонч бахш этадиган, қалбимизга кўклам нафасини олиб кирадиган байрамларнинг биринчиси бу 8-март Халқаро хотин - қизлар кунидир!\nБаҳор – аёллар каби нозик, улар каби гўзал ва тароватли фасл. Бежиз уни фасллар келинчаги дейишмайди. Бугун кимдир онаси, яна кимдир вафодор ёри, яна кимдир бўлажак турмуш ўртоғи, опа-синглиси, устози, синфдоши, қўйингки ўзи таниган-билган нозик ҳилқат вакилларини табриклашга, бир оғиз ширин сўз билан кўнглини олишга ошиқади.\nФурсатдан фойдаланиб, биз ҳам сайтимиз ижодий гуруҳи номидан азиз ва дилбар опа-сингиллар, муҳтарама онажонларимизни нафосат ва гўзаллик байрами – 8 март Халқаро хотин-қизлар куни муносабати билан самимий муборакбод этамиз. Ҳамиша хонадонингиз фариштаси ва бекаси, севимли ва вафодор ёр, меҳрибон она, яқинларингиз ардоғида бўлиб юриш насиб этсин!\n08 мар 08:43:58\nБарча онахонларимизни, опа-сингилларимизни 8-март Халқаро хотин-қизлар байрами куни муносабати билан чин юракдан муборакбод этаман. Доим юзингизда қувонч, баҳор нафасидек беғуборлик уфуриб турсин. Саломатлик ҳамроҳингиз бўлсин. Бахтимизга соғ-омон бўлиб юрингизлар қадрли аёлларимиз.


13.04.2019 10:05:28 Чоп этиш версияси\nУ пайтларда Орол денгизи тўлиб-тошиб оқиб турган эди...\nКўз олдингизга келтиринг... Охири кўринмас мовий тўлқинлар...\nАйниқса ёзнинг жазирама иссиқ кунларида эрта саҳардан сув ёқалаб юрсангиз, юзингизга намхуш-намхуш шамоллар урилади. Сувга бир шўнғиб олиб, яна баланд учаётган чағалайлар овози диққатингизни тортади.\n“Сувлаб сочим тарайман-ай,\nСоҳилда сувга қарайман-ай.\nКемада кетган ёримни,\nСоғиниб йўлга қарайман-ай.\nОйдинлар, ойдинлар чалқар ойдинлар,\nМендан севар ёрга салом айтинглар.\nТўлқинлар ёримни олиб қайтинглар,\nЁр кўринмас олисларга қарасам...\nсингари қўшиқлари қулоғингиз остида жаранглай бошлайди.\n...1980 йилларнинг охирларида Мўйноқда бўлганимни эслайман. Орол денгизининг қайтиб кетаётган оқимларига қараб Қорақалпоғистон, Ўзбекистон халқ шоири Тиловберган Жумамуратовнинг “Мўйноқда” деган шеъри эсимга тушган эди:\nКўл ёқалаб т енг тизилган оқ қамиш\nҚизил отов,оқ уй тўлган кўк қамиш\nГоҳо мотор,гоҳо елкан югурган\nСайрон этар хуш кўнгилли йигит-қиз\n-Қозоқдарё, Қоратеран, Мўйноқда.\nЗерикканда эрмак учун қуш отиб,\nҚанча ғознинг мой таомин ошадик.\nСувда сулгин, бакра, сазан, оқ марқа,\nОққув, ўрдак, қашқалдоқни ушладик.\n-Пўрхон атов, Мадалида, Мўйноқда.\nШу йилларда ёзилган Орол мавзусидаги шеърларни ўқисангиз тўлиб тошиб, тўлқин-тўлқиинга урилиб, мовий сувлар гоҳ олдинга, гоҳ орқага сурилиб оқаётган, турли балиқлар овланаётган, чагалай қушлар сувга бағрини босиб олиб тинмай чуғурлаб учаётган, узоқ узоқларда пороходлар, кемалар оқариб кўринаётган бепоён Орол денгизи оёқларингиз остида оқаётгандек бўлади.\nИнсоннинг ҳам табиатида икки дарёси бор, деб ўйлагандим ўшанда. Кўнгил дарёси, кўзлар дарёси. Кўнгил тошганда кўзларимизга қувонч ёшлари тўлиб кетади. Кўнгил ғамгин тортиб, дардга тўлганда, яна кўзимизга ёш келади, бу қайғу ёшлари…\nИнсон борки гоҳ, ғамдан, гоҳ бахтдан тўлиб тошади. Орол денгизининг икки дарёси бор эди. Амударё, Сирдарё…\nУларнинг дарди ошдимикан, ўз дардларини Оролга тўккиси келмагандир балки, деган фикрлар хаёлдан ўтади…\nБеморим Оролга қарай олмайман,\nУнинг ҳарорати куйдирар мени.\nУнинг оғриқлари ботади танга,\nТезоқар сувларни кўра олмайман.\nДарахтлар зорланар қорайган тонгга,\nБеморим Оролга қарай олмайман.\nДард чекма, Тўлғонма, Оролим менинг!\nСизлар ҳам ўртанманг шўрланган ерим.\nШамоллар, Чангу қум аралаш тининг!\nБезовта ўйларим – дардли армоним,\nКўз-у сўзларимга тошмоқда кўринг,\nДард чекма, Тўлғонма, Оролим, менинг!\nЎша кунлари туғилган бу шеърни ҳар ўқиганимда негадир кўзларимга ёш тўлади. Тошиб турган сувлар ўрнида қумлар, параход-кемалар ўрнида ҳорғин юрган туялар… Орол денгизи кенгликлари кимсасиздек…\nТошкентлик олим, сиёсий фанлар номзоди Бахтиёр Омоновнинг Орол денгизи мавзусидаги мақоласини ўқиб, анча маълумотларга эга бўлган эдим.\nМаълумотларга қараганда географ олимлар Зиёвуддин Акрамов, Асом Рафиқовнинг “Орол мадад сўрайди” номли тадқиқотида келтирилишича, Орол денгизи ҳавзасида 1913 йили ҳаммаси бўлиб 2 миллион гектар ер суғорилган. Советлар даврида ирригация ишлари ягона режа асосида олиб борилгани оқибатида суғориладиган ерларнинг майдони муттасил кўпая бошлади.Орол денгизи сатҳининг пасайиши, асосан Амударё ва Сирдарё орқали 60-йилларнинг бошларига қадар келиб турган сув миқдорининг аста-секин камайиб боришига боғлиқ. Орол юзаси 1974 йилга келиб 3 метр чўкди. Шу йилдан денгиз сатҳи тез суръатларда саёзлаша бошлади. Атмосфера ёғинлари ва Амударёдан келадиган сув ҳажмига қараб, Орол сатҳи йилига 40 дан 70 сантиметргача пасая борди. 1985 йилнинг бошида денгиз сатҳи 11 метрга пасайиб кетганди.\n1980 йилларда бу ерда салкам 500 минг центнергача балиқ овланган. Энг қимматли балиқлар: лаққа, зоғора балиқ, сазан, сўзанбалиқ (усач) ва бошқа балиқлар овланиши бўйича Орол денгизи юқори ўринлардан бирини эгаллаган.Денгиз қирғоқларининг порт шаҳарларидан узоқлашиб кетиши натижасида Мўйноқ, Учсой, Қозоқдарё, Урга ва бошқа ўнлаб посёлка ва шаҳарларнинг денгиз транспорти ва у билан боғлиқ бўлган хўжалик, саноат тизимлари издан чиқди, кемаларни таъмирлаш корхоналари ёпилди. Беш юздан зиёд кемалар ҳаракати ҳам тўхтади. Мўйноқ шаҳридаги Иттифоқ аҳамиятига эга бўлган балиқ комбинатида Оролда тутилган балиқлардан кўп миқдорда консервалар тайёрланар ва дудланган балиқ маҳсулотлари чиқарилар эди. Комбинатнинг Урга, Қозоқдарё, Оқпетки оролларида ва бошқа кўпгина жойларда балиқни қайта ишлайдиган цехлари мавжуд эди.\nДенгизнинг чекиниши ва Амударё дельтасининг қуриб бориши ўлканинг маҳаллий иқлимига сезиларли таъсир кўрсатмай қолмади. Орол бўйида иқлимнинг ўзгариши фақат денгизнинг қуриб бориши билангина боғлиқ бўлмай, балки атмосфера умумий циркуляциясининг таъсири, Ўрта Осиёнинг чўл зонасида ҳаво умумий ҳароратининг кўтарилиши ва бошқа омиллар билан ҳам боғлиқ кечди.\nОрадан ўттиз-қирқ йил вақт ўтди. Аммо глобал муаммога муносабат, фикр, тахминлар билдириш бир зум тўхтамади. 2018 йилнинг май ойида “International Hotel Tashkent” меҳмонхонасида “Орол фожиаси оқибатларини юмшатиш бўйича ҳамкорликдаги ҳаракатлар: янгича ёндашувлар, инновацион ечимлар ва инвестициялар” мавзуида халқаро анжуман бўлиб ўтганидан ҳам хабардормиз. Тадбир БМТ Тараққиёт дастури, ЮНЕСКО, Жаҳон банки ва Германия халқаро ҳамкорлик жамиятининг (GIZ) Ўзбекистондаги ваколатхоналари, Европада хавфсизлик ва ҳамкорлик ташкилотининг мамлакатимиздаги лойиҳалари координатори (ЕХҲТ), Ислом ҳамкорлик ташкилотининг Фан ва технологиялар соҳасида ҳамкорлик бўйича Доимий қўмитаси ва бошқа нуфузли ташкилотлар ҳамкорлигида ташкил этилди.\nОрол фожиасини жаҳон ҳамжамияти аллақачон глобал муаммолардан бири сифатида тан олган. Давлатимиз раҳбари Шавкат Мирзиёев 2017 йил 19 сентябрь куни БМТ Бош Ассамблеясининг 72-сессиясида сўзлаган нутқида жаҳон ҳамжамияти эътиборини Орол фожиасига яна бир бор қаратди. Бугунги кунда бу экологик инқироз оқибатларини бартараф этишга қаратилган ҳаракатларни бирлаштириш Ўзбекистон ташқи сиёсатидаги муҳим йўналишлардан бири этиб белгиланди.\nҲукуматимиз Орол фожиасининг Оролбўйи аҳолиси саломатлиги ва атроф-муҳитига салбий таъсирини юмшатиш борасида муҳим ишларни амалга ошириб келмоқда. “Оролбўйидаги экологик муҳитни барқарорлаштиришнинг энг қулай ва арзон усули, бу –ўрмонзорлар барпо қилишдир, – деб ҳисоблайди Ўзбекистон Ўрмон хўжалиги давлат қўмитаси бошқармаси бошлиғи Ҳ.Толипов. – Денгизнинг қуриган қисми 5,5 миллион гектар бўлса, шундан 3,5 миллиони бизнинг ҳудудимизга тўғри келади. Унинг 2 миллион гектари ўрмонзорга айлантирилса, вазият анча яхшиланади. Бунинг учун эса ҳар йили 100 минг гектар майдонни ўрмонга айлантириш керак бўлади. Агар шу тарзда жадал ҳаракат қилиб, денгизнинг қуриган қисми яшиллик билан ўралса, 15-20 йил орасида бу муаммо хавфини бартараф этишга эришиш мумкин.\nЎша анжуманда Оролни қутқариш халқаро жамғармаси фаолияти ва Орол денгизи ҳавзаси муаммолари бўйича янги ҳаракатлар дастури ҳам қабул қилинди, Марказий Осиёнинг трансчегаравий дарёлари сув ресурсларидан фойдаланиш бўйича минтақа давлатлари ҳамкорлигини яхшилаш, Оролбўйи ҳудудини иқтисодий-ижтимоий ривожлантириш ва БМТ шафелигида у ердаги аҳоли хавфсизлиги бўйича махсус фонд ташкил этиш, Орол денгизининг қуриган тубида ўрмон-мелиорация ишларини фаоллаштириш каби масалаларга эътибор қаратилди. Туркия томони эса йилига 3 минг гектар майдонга саксовул экиш таклифини илгари сурди.\nКейинги икки йил ичида Орол бўйида Президент ташаббуси билан мисли кўрилмаган яратувчилик ишларига қўл урилди, десак, муболаға бўлмайди. Денгиз сатҳи пасайиб, қирғоқдан 180-200 километр узоқлашиб кетгани Амударёнинг қуйи оқимига кириб келувчи сувлар юқори нишабликдан тушиши ва Мўйноқ туманидаги Дарё оралиғи сув омбори яқинида жарликлар ҳосил бўлишига олиб келди. Бундай вазият Мўйноқ сув омбори, Рибачье, Мақпалкўл, Закиркўл кўлларига сув етиб бормаслиги, ҳудуддаги балиқ ва ҳайвонот дунёси йўқ бўлиб кетиш хавфини туғдирмоқда.\nЭкологик хавфнинг олдини олиш мақсадида 2013-2017 йилларда шимолий ва шарқий дамбаларни реконструкция қилиш ҳамда сув ўтказиш қобилиятини тиклаш ишлари бажарилди. Навбатдаги босқичда Майпост кўли бўйлаб тўғон йўлини тиклаш ва кўлдан Амударёнинг эски ўзанига сув ўтказиш имконини берадиган гидротехник иншоот қуриш мўлжалланган.


Икарди Италия клубидан фойдали таклиф олди\n«Наполи» клуби «Интер» ҳужумчиси Мауро Икарди хизматига қизиқиш билдирмоқда.\nCalciomercato хабарига кўра, неаполликлар 26 ёшли футболчига 7 миллион евро маош ва турли бонусларни таклиф қилмоқда. Агар аргентиналик тўпурар рози бўлса, «Наполи» «нерадзурри» билан музокара бошлайди.\nАввалроқ, «Интер» Икардини 70 миллион еврога сотмоқчи экани ҳақида хабарлар тарқалган эди. Футболчи бош мураббийи Антонио Конте режаларидан ўрин олмаган ва жамоанинг машғулотларидан четлатилган.\nЎтган мавсумда Икарди барча мусобақаларда 33та ўйинда майдонга тушиб, 16та гол урган ва 5та голга ҳаммуаллифлик қилган.


ИнтерФУТБОЛ :: Эркаланавер, Эран!\nБу футболчи вақтида бутун Исроил терма жамоасига қарши чиққан ва ҳаттоки, мухлислар билан муштлашишгача борганди. Энди эса Хитой Суперлигасида мўъжиза кўрсатмоқда. Гап яқинда «Гуанжоу Фули» сафида Хитой чемпионатига ўзгача кўрк бағишлаган гол муаллифига айланган исроиллик Эран Захави ҳақида кетмоқда. Европадаги фаолияти давомида муросасизликлиги билан танилган ҳужумкор ярим ҳимоячи «Тянжин Куанжин» дарвозасини ўта нафис зарба билан ишғол қилди, яна учрашувнинг сўнгги дақиқасида. Қиёси йўқ гол. Биринчидан, футболчининг ҳаракати жуда чиройли чиқди. Иккинчидан, «Куанжин» биринчи бўлим ярмида ҳисобда олдинга чиқиб олган ва танаффусга чиқиш арафасида айнан Захави мувозанатни тиклаганди. Хуллас, исроиллик футболчи ўйиннинг асосий вақти тугашига атиги 1 дақиқа қолган паллада шедевр гол уриб, ғалабани «Гуанжоу Фули» томон оғдирди.\nЗахави ҳамон Европа клубларидан етарлича таклифлар олаётган бўлсада, Хитойдан кетмоқчи эмас. Зеро, у Чин ўлкасида ўзини мутлақо эркин ҳис қилмоқда. Яъни маҳаллий чемпионатга ҳам, турмуш тарзига ҳам кўникиб улгурди. Бинобарин, Эран Хитойга 2016 йили йўл олганди. Исроиллик футболчи Суперлиганинг ортда қолган мавсумларида шунчаки, ҳавас уйғотадиган статистика қайд этди:\n2016 йил - 15та ўйин, 11та гол\n2017 йил - 30та ўйин, 27та гол\n2018 йил - 26та ўйин, 20та гол\n2019 йил - 21та ўйин, 23та гол\nЭътибор беринг, бу футболчининг фақат маҳаллий лигада қайд этган кўрсаткичлари, холос. Эран Хитой кубогида ҳам ҳар йили камида 2та гол урмоқда. Хуллас, Захавининг Хитойга яхши ўрнашиб олганида майдондаги муваффақиятлари салмоқли ўрин тутади. Иккинчи сабаб шуки, у мамлакатдаги ҳаёт тарзи ва одамлар менталитетидан ҳам ўзгача завқланмоқда. «Хитой? Биламан, кўпчилик бу ерга фаолияти охирида пул жамғариб олиш учун келади. Лекин шахсан мен бундай футболчилар тоифасига кирмайман. Дейлик, ҳозирга қадар Европанинг бир қатор клубларидан етарлича таклифлар олдим, улар орасида ўта жиддийлари ҳам бор. Лекин Хитойни шу қадар ёқтириб қўйдимки, бу ерда яшашда давом этишни хоҳлайман. Асосийси, оилам - турмуш ўртоғим ва ўғлим мавжуд турмуш тарзи, шароитлардан хурсандлар. Мени айнан яқинларимнинг ҳаётга шундай муносабатлари бошқача тўлқинлантиради», - дейди Захави.\nУмуман олганда, исроиллик футболчи ҳозирча Хитойдан қайтиш ҳақида умуман ўйлаётгани ҳам йўқ. Унинг «Гуанжоу Фули» билан амалдаги шартномаси эса 2020 йилнинг декабригача мўлжалланган. Захави келишув охирига қадар клубда қолмоқчи: «Бошқа жойга кўчиб ўтиш? Тўғриси, ҳозирча бу ҳақда ўйлаб кўрганим йўқ. Ҳа, вариантлар кўп. Мени асосан Европа клубларига чақиришяпти. Бироқ бу борада сира ҳовлиқмайман. Муҳими, «Гуанжоу Фули» билан соврин учун курашаётганимиз ёқяпти. Агар бошқа чемпионатга йўл олсам, яна шундай зўр муҳит ичига тушаманми-йўқ - буниси номаълум».\nХитой чемпионатининг Захавига ёқиб қолган яна бир томони бор - у бир-биридан чиройли голларни кўп урмоқда. Тўғри, футболчининг ўзи бу ҳақда индамасликни маъқул кўради. Қолаверса, Эран Осиёда турли можаролардан йироқ юрибди. Чунончи, у Европада жанжалкашлиги билан ҳам ном қозонганди. Мисол учун, бутун Исроил миллий жамоасига қарши чиққан, яна ашаддий рақиб жамоа сафига қўшилиб, мухлислар нафратига ҳам учраган. Бир бошдан айтсак, Тель-Авивнинг «Хапоэль» клуби 2006 йили 19 ёшли Эранни асосий таркибга киритади. У шу тариқа 5 йил давомида шу жамоа ихтиёрида бўлади. Тўғри, орада 1 йиллик ижара келишуви асосида «Хапоэль» (Рамат-ха-Шарон) клубида малака оширади. Қизиққон футболчи шундан кейин «Палермо» билан шартнома тузиб, Италияда 2 йил фаолият юритади ва бу муддат турли саргузаштларни ўз ичига олади. Бироқ Эран охир-оқибат, жамоа сафидан мустаҳкам жой ололмайди, барибир. Уни таклиф этиш ғояси шахсан «Палермо» президенти Маурицио Зампаринидан чиққанди. Шунга қарамай, клубни бошқарган Жузеппе Саннино ҳам, Жан Пьеро Гасперини ҳам исроиллик йигитни таркибга қўшишмайди. «Ихтиёримизда Бертоло бор. Айни пайт унга эътироз йўқ. Захави? Бу йигит жароҳат туфайли 2 ҳафтача четда қолди. Қизиққаним учунгина «Сампдория»га қарши ўйинда унга 2 дақиқача имконият бериб кўрдим. Шу қисқа вақтнинг ўзи Эран соф захира футболчиси эканлигига яна бир бора ишонч ҳосил қилишимга кифоя қилди», - деганди Гасперини 2012 йили. Захавининг ўзи эса кейинроқ унга Италияда озгина сабр етишмаганини тан олади. Алоҳида таъкидлаш керак, маълум муддат исроилликни ҳаттоки, Хавьер Пасторе билан тенглаштиргандилар. Захавини айни шу таққослаш тўл-қинлантириб юборгани ҳам айни ҳақиқат. Бироқ футболчи «Палермо»даги унча кучли саналмаган итальянлар билан рақобатда ҳам ютқазади. Ҳа, маҳаллий футболчиларда устунлик бор эди - мухлислар муҳаббати. Захави аксинча, маҳаллий тилни билмасди, боз устига, ўз мамлакатидан илк марта четга чиққанди. Хуллас, ишлари юришавермагач, сабри тугаган Эран Италиядан кетишга қарор қилади. Ўша вақт Бельгия, Дания ва Украина клублари уни ўз сафига чорлаганди. Бироқ ярим ҳимоячи Исроилга қайтишни хоҳлайди. Аммо жонажон клуби - «Хапоэль» моддий томондан «Палермо» талабини бажарадиган аҳволда эмасди. «Маккаби» (Тель-Авив) бу ҳолатдан фойдаланиб, 1,6 миллион евро тўлаш асносида Захавини ўз томонига оғдиради. Шу-шу «Хапоэль» мухлислари Эраннинг соф душманларига айланишади. Иш охир-оқибат, муштлашувгача боради. 2014 йили «Хапоэль» фанатларидан бири ўйин вақти майдонга югуриб тушиб, Эранни ҳақоратлайди. Футболчига айниқса, оиласи ҳақида айтилган гаплар оғир ботади ва ўртада муштлашув бошланиб кетади. Хусусан, назоратчилар вазиятга аралашишларига қадар Захави мухлисни 2 бора тепишга улгуради. Табиийки, ҳакам футболчига қизил карточка кўрсатади, қонунбузар мухлис эса эрталабгача полиция маҳкамасида ўтиради. Ўша йили «Хапоэль» мухлислари ва Захави ўртасида яна бир кўнгилсиз ҳолат кузатилади: футболчи автомобилда ўз яқинлари билан савдо маркази махсус жойидан чиққанида, оломон йўлни тўсади. Фанатлар Эранни тинимсиз ҳақоратлаш баробарида унинг олдига талаб ҳам қўйишади: «Яхшиси, мамлакатдан чиқиб кет. Тель-Авивни ортиқ шарманда қилма...». Захави шунда ҳам бўш келмай, муштлар ёрдамида мухлислар билан орани очиқ қилишга уринганди.\nИсроил терма жамоасига боғлиқ муаммоси ҳам айнан мухлислар муносабатига алоқадор. Аниқроқ айтсак, ЖЧ-2018 саралаш босқичидан ўрин олган ўйинлардан бирида фанатлар Захавига нисбатан кучли ҳуштакбозлик қилаверишгач, у сардорлик боғичини шундоқ ерга улоқтириб, майдондан чиқиб кетди. Оқибатда Исроил футбол федерацияси футболчини терма жамоанинг бир неча ўйинидан четлаштирди. Эран эса жаҳл устида халқаро фаолиятига нуқта қўйди. Тўғри, орадан 1 йил ўтгач, мураббийлар штаби қистови билан яна миллий жамоа либосини эгнига олди. Чунончи, Исроил термасига савияли ижрочилар етишмаётганди. Муҳими, Эран миллий жамоага ҳали кўп ёрдам бера олишини амалда исботлаб, Евро-2020 доирасидаги 6та ўйинда 9та (!) гол урди. Айни пайт саралаш турнири тўпурарлари рўйхатини айнан исроиллик футболчи бошқариб турибди. Табиийки, унинг бош орзуси - Европа чемпионати финал раундида иштирок этиш. Умуман, Захави миллий жамоадаги ўтмишини эсга олишни ҳам истамайди: «Ўта даҳшатли даврга юз тутганим тайин. Ўша кўнгилсизликларни мутлақо унутишни истайман. Муҳими, энди миллий жамоанинг ҳар бир ўйинида нималарга қодирлигимни кўрсатиш йўлида бор кучимни ишга соламан».\n***Хитой Суперлигасида Исроилдан атиги 2 нафар футболчи бор. Эътиборлиси, 33 ёшли Эран Захавининг мамлакат чемпионатидаги ягона ватандоши ҳам айнан «Гуанжоу Фули»да ўйнамоқда. Дарвоқе, клуб 2016 йили Захави трансферига 7 млн. евродан кўпроқ сарфлаганди. Айтиш жоиз, исроиллик футболчи бу харажатни аллақачон оқлаб бўлди - статистикаси барчасига далил. Қолаверса, Эран клубда сардорлик миссиясини ҳам бажармоқда. Қисқаси, у Хитой клуби мухлислари олдида эркаланишга мутлақо ҳақли.


07 май 2021, Тошкент вақти: 20:27\nAstraZeneca вакцинаси ЖЖСТнинг камбағал давлатларга коронавирусга қарши эмлашда ёрдам халқаро механизмига киритилган.\n10 февраль куни Жаҳон соғлиқни сақлаш ташкилотининг (ЖССТ) Эмлаш бўйича стратегик маслаҳат гуруҳи (SAGE) коронавирусга қарши AstraZeneca вакцинаси хавфсиз ва самарали эканини айтиб, унинг ёрдамида жаҳон аҳолисини кенг кўламда эмлашга чорлади.\nАввалроқ AstraZeneca вакцинаси Жанубий Африкада тарқалган коронавирус штаммига нисбатан самарасиз экани айтилган эди.\nSAGE гуруҳи кейинги ҳафтада AstraZeneca вакцинасини фавқулодда тасдиқлаши кутилмоқда. Бу вакцина оддий музлатгичда олти ойгача сақланиши мумкин.\nAstraZeneca ЖЖСТнинг COVAX (Камбағал давлатларга коронавирусга қарши эмлашда ёрдам) халқаро механизмига киритилган вакциналарнинг биридир.\nБир нечта мамлакат ушбу вакцина кекса одамларни ва Жанубий Африкада аниқланган штаммига чалинган шахсларни самарали ҳимоя қила олмаслиги ҳақида хавотир изҳор қилган.\nАммо SAGE мутахассислари вакцинанинг 65 ёшдан ошган одамлар орасида самарадорлиги тўғрисидаги маълумот етарли эмаслигига қарамай, унинг ёрдамида кекса ёшдагиларни эмлаш самарали ва хавфсиз деган хулосага келди.


Ўзбекистонда ўзак ҳужайра трансплантацияси бўйича операциялар амалга оширила бошланди / Ўзбекистон янгиликлари, энг сўнгги хабарлар\nБугун: Пайшанба, июн 4, 2020\n15 июндан ҳудудлар ўртасидаги автобус қатновларига рухс...\n04 июн 2020 02:11\n15 июндан «яшил» ва «сариқ» ҳудудларда умумий овқатлани...\n04 июн 2020 02:06\nЖАМИЯТ 0 Шархлар 2005 кўрилди\nЎзбекистонда ўзак ҳужайра трансплантацияси бўйича операциялар амалга оширила бошланди\nРеспублика Гематология ва қон қуйиш илмий текшириш институти олимлари жаҳон тиббиётининг илғор йўналиши – ўзак ҳужайра трансплантациясини ўзлаштириб, ҳозирда уни муваффақиятли йўлга қўйди. 2017 йилда институтда беш нафар оғир қон касаллиги билан хасталанган беморга шу йўналишда тиббий ёрдам кўрсатилди, деб хабар беради Соғлиқни сақлаш вазирлиги ахборот хизмати.\nТрансплантология тиббиётнинг энг мураккаб, ўта масъулиятли ва айни пайтда, эҳтиёж ортиб бораётган йўналишларидан бири саналади. Сир эмас, илгари зарурат туфайли айрим беморлар чет давлатларга бориб, 40 мингдан 150-200 минг АҚШ долларигача бўлган нархларда бундай жарроҳлик амалиётини ўтказишга мажбур бўлаётган эди.\nЎзак ҳужайра трансплантациясини амалга ошириш учун энг аввало юқори технологияли диагностика-таҳлил лаборатория усуллари ва юқори сезгирликка эга реагентлар керак. Зеро касалликни аниқлаш учун хромосома ва ген даражасида таҳлиллар ўтказилиши зарур. Бу жараён уч босқичда ўтказилади. Яъни, цитогенетик, молекуляр-генетик, ҳужайрани иммунофенотип таҳлил қилиш талаб этилади.\nЖаҳон тиббиётида ўзак ҳужайрани кўчириб ўтказишнинг иккита тури кенг қўлланилади. Биринчиси — беморнинг ўзидан соғлом ўзак ҳужайраларни кўчириб ўтказиш. Бу амалиёт лимфома ва миелома касалликларида қўлланилади. Чунки бу касалликларда инсоннинг асосий ўзак ҳужайраси соғлом бўлади ва унинг беморга қайтадан кўчириб ўтказиш ёрдамида муолажаларни ўтказиш мумкин.\nБироқ, ўткир лейкоз (оққон) касаллигида беморнинг асосий ўзак ҳужайраси ҳам касалланган бўлади ва бундай вазиятда донор кўмагига эҳтиёж туғилади. Мамлакатимиз олимлари ҳозирги кунда жаҳон тиббиётининг бу усулини ҳам чуқур ўзлаштириб, амалиётга татбиқ этишга тайёр ҳолда турибди. Ўткир лейкоз касаллигида ўзак ҳужайра трансплантациясида бемор учун энг аввало унинг туғишган ака-ука, опа-сингиллари асосий донор бўла олади. Шунингдек, бошқа инсонлар ҳам агар беморга ўзак ҳужайрасининг HLA-антиген тизими мос тушса, донор бўлиши мумкин. Келгусида, бундай донорлик кўмагига эҳтиёжни тўлиқ қоплаш мақсадида ўзак ҳужайралар банкини ташкил этиш кўзда тутилган.\nБуйрак ёки жигар трансплантациясига бошқа қариндошлар ўртасида ҳам рухсат берилди\nноя 02 / 2019\nУчқудуқда тез тиббий ёрдам шифокорига қилинган тажовуз бўйича ИИВ маълумот берди\nсен 07 / 2019\nАсакада 55 ёшли фельдшер калтакланди\nСоғлиқни сақлаш вазирлиги Андижонда шифокорга суиқасд уюштирилиши ҳолатига муносабат билдирди\nАндижонда беморнинг ўғли шифокорнинг устига бензин сепиб, уни ёқиб юбормоқчи бўлди


Қариндошларидан алоқани узган одам жаннатга кирмайди - Fitrat.uz\nБош саҳифа / Мақолалар / Қариндошларидан алоқани узган одам жаннатга кирмайди\nFevral 23, 2017\tҚариндошларидан алоқани узган одам жаннатга кирмайдиda fikr bildirishni o'chirish 400 Кўришлар\nТурмушнинг барча жабҳаларида инсонларни ўзаро тинч ва аҳилликда ҳаёт кечиришларини таъминловчи таълимот ва қонунларини Аллоҳ таоло энг сўнгги юборган самовий дини бўлмиш покиза ислом орқали инсониятга тақдим этди. Бу таълимотлар ўзлаштирилса ва бу қонунлар ҳаётга татбиқ этилса, ҳар бир инсоннинг шахсий ҳаётида бўлсин ёки жамият ҳаётида бўлсин ҳеч қанақа муаммога ўрин қолдирмаслигини, бунинг акси бўлган тақдирда эса боши берк кўчага кириб қолиш ҳолларини кундалик ҳаётда кўп бор гувоҳи бўлмоқдамиз.\nҲар бир инсон кишилар жамиятидан айрилиб, ўзи якка яшай олмайди. Демак, инсон бошқа одамлар билан тўғри муносабат ўрнатиш, улар билан ҳисоблашиш билангина ўзаро аҳил ва тотув яшашга эришади. Ислом дини бу муносабатларни ҳар бирини ҳикмат билан ўз ўрнига қўяди. Жумладан, жамият саодати, қонуний тартиб ва низом мустаҳкамланишида асосий омил бўлган қариндошлик алоқаларини, ришталарини маҳкам боғлашни, яъни силаи раҳмни ибодат даражасига кўтаради ва ота онага яхшилик қилиш билан тенг қўяди.\nЁшлари олтмиш атрофида бўлган опа-ука юз кўрмас бўлиб кетди. Аслида опа-ука бир-бири билан сен-менга борган эмас. Уларни шу балога гирифтор қилган уларнинг фарзандлари орасидаги жанжал. Одатда кичиклар орасидаги низони катталар бартараф қиларди. Бу оилада эса акси бўлди. Кичиклар катталарни ўз томонларига оғдирдилар. Натижада бу жанжалга ҳеч қанақа алоқаси йўқ опани ўз туғишган жигари, жондай азиз укаси билан барча алоқаларни узишга, кечирим сўраб келса ҳам укаси билан ярашмасликка кўндирдилар. Бу воқеага қавми-қариндошлари томошабин бўлгани йўқ. Улар опа укани яраштириш, ўрталаридаги муқаддас риштани яна боғлаш учун ҳамма чораларни қўлладилар. Лекин ижобий натижага эришмадилар. Уларга насиҳат қилганларнинг ҳафсаласи пир бўлди. Бу каби воқеалар минг афсуски жамиятимизда тез -тез кузатилмоқда. Ака-ука, опа-сингил, қавму- қариндош ўртасида келишмовчилик бўлиб туриши табиъий. Муқаддас Ислом динида аразлашиш уч кундан ўтиб кетмаслиги бекорга таъкидланмаган. Агар зудлик билан уларнинг ораси ислоҳ қилинса ортиқча гап-сўз кўпаймайди. Эшитганлар ҳам буни тўғри қабул қилади. Аммо бир неча йиллаб улар ўртасини яраштириб бўлмаса, ошиқча деди-дедилар кўпаяди. Шу орада баъзи шайтоннусха одамлар оловга ёғ сепиб “кечирим сўраб паст кетасизми” ёки “улар сизнинг кечиришингизга лойиқ эмас” каби “маслаҳат”лар беради. Муддат чўзилган сари ўрталаридаги жарлик ҳам тобора катталашиб, меҳр нафратга айланиб бораверади. Ҳатто шу даражага келиб қоладики бир-бирларини бошига тушган мусибатдан хурсанд, акси бўлса хафа бўладилар. Бу ҳолатни ўзи энг катта мусибат эмасми?\nПайғамбаримиз Жаноб Расулуллоҳ соллаллоҳу алайҳи ва саллам:“Силаираҳмқилмоқдегандаўзқариндошларикўрсатганмеҳроқибатиниқабулқилганкишинитушунмаймиз. Силаираҳмқилмоқдебқаршитарафқариндошликалоқалариниузгандабунгажавобанэскиалоқаларнидавомэттирганкишиниайтамиз”. дедилар (Имом Бухорий ривояти).\nСилаи раҳм қилиш қай даражадаги амал эканлигини унга берилажак мукофотнинг салмоғидан ҳам билса бўлади.\nАбу Аюб Ал-ансорий айтадилар: Сафарларининг бирида Расулуллоҳ соллаллоҳу алайҳи ва салламга бир аъробий йўлиқиб: “Эй Аллоҳнинг элчиси! Менижаннатгаяқинлаштирадиганвадўзахданузоқлаштирадиганнарсатўғрисидахабарберинг”деди. Расулуллоҳ соллаллоҳу алайҳи ва саллам унга:“АллоҳгагинаибодатқиласанваУнгаибодатдаҳечнарсанишерикқилмайсан, намозўқийсан, закотберасан, силаираҳмқиласан”, дедилар. Яъни, манашуларсенижаннатгакиришинггавадўзахданомонқолишинггасабаббўладиганамаллардир.\nАнас ибн Молик розияллоҳу анҳу айтадилар: Расулуллоҳ соллаллоҳу алайҳи ва саллам:“Кимризқикенгваумриузунбўлишиниистасасилаираҳмқилсин”, дедилар. (Имом Бухорий ривояти).\nАбу Ҳурайра розияллоҳу анҳу дедилар: “ Расулуллоҳ соллаллоҳу алайҳи ва саллам:“Кимдаучхислатбўлса, АллоҳқиёматдаунингсаволжавобиниосонлаштирадивауниЎзраҳматибиланжаннатгакиритади”, дедилар. Саҳобалар:“ЭйАллоҳнинграсули! Буучнарсанима? дебсўрадилар”.Расулуллоҳ соллаллоҳу алайҳи ва саллам:“Сенимаҳрумқилгангасенилтифоткўрсатасан. Сенбиланқариндошликриштасиниузганларгасилаираҳмқиласан. Сенгазулмқилганларникечирасан. Агарманашуларниқилсанг, Аллоҳсенижаннатгакиритар”, дедилар. (Баззор, Табароний ва Ҳокимлар ривоят қилганлар).\nРасулуллоҳ соллаллоҳу алайҳи ва саллам:“Яхшиликвасилаираҳмнимустаҳкамлашқиёматкунидаҳисобкитобниенгиллатадиганамаллардир” дедиларда ушбу оятни тиловат қилдилар: “Улар Аллоҳ боғланишга буюрган нарсаларни (яъни қариндошлар билан алоқани) боғлайдилар, Парвардигорларидан қўрқадилар ва (охиратда) ҳисоб-китобнинг нохуш кечишидан чўчийдилар” . (Раъд сураси 21-оят)\nРасулуллоҳ соллаллоҳу алайҳи ва саллам: “Мискингаберилган садақага битта савоб. Агар садақа қариндошга берилса иккита савоб. Ҳам силаи раҳмнинг ҳам садақанинг савоби бўлади” – дедилар.\nАксинча қариндошлик ришталарини узиш энг катта гуноҳлардан ва ёмон ишлардан бўлиб, бемеҳрлик, тошбағирлик ва ҳиссиётсизлик деб баҳоланади. Ўз яқинларига яхшилик қилмайдиган, қалби ўз туғишганларига нисбатан тошбағир бўлган кимсалар бегоналарга қандай муносабатда бўлишини тасаввур қилаверинг. Бундай кимсалардан яхшилик, раҳм-шафқат кутмаса ҳам бўлади. Силаи раҳмни узиш энг оғир жиноятлардан эканини унга берилажак жазонинг оғирлигидан ҳам билса бўлади.\nАллоҳ таоло шундай дейди: “Агар (имондан) бош тортсангиз, аниқки, сизлар ерда бузғунчилик қиларсизлар ва қариндошларингиз (билан ҳам алоқаларингиз)ни узасиз, албатта . Ундай кимсаларни Аллоҳ лаънатлагандир, бас, уларнинг (қулоқларини) “кар”, кўзларини “кўр” қилиб қўйгандир (Муҳаммад сураси, 21-22- оятлар).\nРасулуллоҳ соллаллоҳу алайҳи ва саллам: “Силаи раҳм қилмаган, яъни қариндошларидан алоқани узган одам жаннатга кирмайди. Силаи раҳм доимий борди-келди эмас, балки узоқлашиб кетган қариндош ҳолидан хабар олишдир”, – дедилар. (Бухорий ва Муслим ривояти)\nРасулуллоҳ соллаллоҳу алайҳи ва саллам:“Кимқариндошликалоқалариниузганбўлсаёкигуноҳишниқилишгақасамичганбўлса, буишларинингбалосинишудунёдакўрмасданўтмайди. (яъниалбатта шу дунёнинг ўзидаёқжазосиниолади),” – дедилар (Имом Байҳақий ўзининг “Саҳиҳ”ларида келтирганлар).\nАбу Ҳурайра розияллоҳу анҳу айтдилар: “Мен Расулуллоҳ соллаллоҳу алайҳи ва салламнинг:“Ҳар пайшанба жумъа кечасида одамларнинг қилган амаллари тўғрисида Аллоҳга хабар берилади. Шунда силаи раҳмни узганларнинг яхши амаллари Аллоҳ томонидан қабул этилмайди” деганларини эшитдим (Имом Аҳмад ривояти).\nЮқоридаги воқеани бежиз келтирмадик. Чунки бугунги кунда силаи раҳмни узиб, бундан заррача афсусланмай бемалол ичимизда юрган одамларни кўраяпмиз. Бу ҳол ҳаммани хушёрликка чақирмоғи лозим. Зеро, Абдуллоҳ ибн Абу Авф розияллоҳу анҳудан ривоят қилинади: “Набий соллаллоҳу алайҳи ва саллам: “ОраларидақариндошликалоқасиниузувчисиборқавмгаАллоҳнинграҳматитушмайди!” – деганлар.\nАбдуллоҳ ибн Масъуд розияллоҳу анҳу бомдод намозидан кейин бир жамоат ичида ўтирарди. У киши: “Ҳудо ҳаққи, қон-қариндошлик алоқаларини узганлар бор бўлса, орамиздан туриб кетсин! Биз Роббимизга дуо қилмоқчимиз. Қон-қариндошлик алоқаларини узганлар бор бўлган жойда осмон эшиклари ёпиқ бўлади, дуолар қабул бўлмайди”. Демак бу гуноҳни содир этганларнинг касри бошқаларга ҳам урар экан.\nБу каби инсонларга чин дилдан ачинганимиздан, уларни оят ва ҳадисларда огоҳлантирилган кулфатларга мубтало бўлмасликларини ҳамда бир-бирларини авф этиб, қариндошлик ришталарини қайта боғлашларини хоҳлаганимиздан шу масалани кўтардик. Чунки жамиятни бир бинога, ундаги оилаларни уни ташкил этиб турган ғиштларга ўхшатишади. Жамиятимиз биноси мустаҳкам бўлиши ҳар бир оилани мустаҳкам бўлишидан ташқари бошқа оилалар билан ўзаро тотув, аҳил ва иноқ бўлишини талаб қилади. Бу талаб қўни-қўшнилик, қавму- қариндошлик ришталарини маҳкам тутиш билангина бажарилади.\nбош имоми хатиби Рисбоев Анвар\nКейинги Ота-онага яхшилик қилиш ризқни ҳам, умрни ҳам зиёда қилур


Наргизнинг концерт вақтида “ичган”и ва мухлисларга қарата сўкингани ростми? - 30 Октября 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nВторник, 19.11.2019, 01:30\nГлавная » 2019 » Октябрь » 30 » Наргизнинг концерт вақтида “ичган”и ва мухлисларга қарата сўкингани ростми?\nНаргизнинг концерт вақтида “ичган”и ва мухлисларга қарата сўкингани ростми?\nКеча кечга яқин ОАВларда томошабинлар Наргиз Зокированинг концертини унинг "маст ҳолатдаги ҳатти-ҳаракатлари" туфайли тарк этгани ҳақида хабарлар тарқалди. Хабарларга кўра, артист ўз чиқиши вақтида сўкинган ва тинмай алкоголь истеъмол қилган.\n"Тинимсиз сўкинишлар, бақир-чақир. Ваҳоланки, залда оилавий келганлар ҳам бор эди. Концерт тартибсиз ташкиллаштирилган, Наргиз тинимсиз виски ичар эди. Ихлосимиз қайтиб, чиқиб кетдик. Концерт тугашини кутиб ўтирмадик", - деб ҳикоя қилган МК нашрига концертга оиласи билан борган маҳаллий яшовчилардан бири.\nТомошабинлардан яна бирининг айтишича, Наргиз саҳнада туриб ўз муаммолари ҳақида арз қилган, хит тароналар ўрнига эса томошабинларни уятсиз сўзлардан иборат рок қўшиқлар билан "сийлаган".\nРИА Новости хабар беришича, сал ўтиб хонанданинг директори Владимир Корсунов Наргизнинг Уссурийскдаги концерти яхши ўтгани, хонанда ҳеч қачон ўз чиқишларини қолдирмаслигини ва тарқалган миш-мишларнинг барчаси ёлғонлигини таъкидлаган.\n"Маст эди", дегани нимаси? Наргиз бирорта концертини кейинга қолдирмади, буларнинг ҳаммаси кўпиртирилган ёлғон: миш-мишларга кўра, гоҳ у қўшиқ куйлолмайди, гоҳ у гапиролмайди. Буларнинг барчаси фитнага йўғрилган мақолалар, умуман олганда нега бундай бўлаётгани шундоқ аён", - деб айтган Корсунов.\nШу кунларда Интернет тармоғида Наргиз билан юз берган можародан сўнг Максим Фадеевнинг юраги хуруж қилгани ҳақида хабарлар тарқалган эди.\nЭслатиб ўтамиз, ўтган ҳафтада Максим Фадеев Наргизнинг охирги интервьюсига изоҳ берган эди.\nПродюсер, ҳеч ким ҳеч кимдан кетмаганлигини, аксинча, унинг ўзи хонандани лейблдан ҳайдаб юборганига ойдинлик киритган.\nХонанда Наргиз Зокирова Алла Довлатова иштирокидаги кечки шоуда Максим Фадеев билан муносабатлари ҳақида гапирар экан, продюсер билан ҳамкорликда кечган беш йилга "гўё қамоқда ўтказилган йиллар", дея баҳо берган.\nНаргизнинг сўзларига кўра, айни вақтда ҳаёти позитив ва ижодга лиммо-лим.